Обид Ҳакимов: Aҳолининг қўлига пул бериш камбағалликдан чиқаришда яхши самара бермайди — Review.uz\nОбид Ҳакимов: Aҳолининг қўлига пул бериш камбағалликдан чиқаришда яхши самара бермайди\nКамбағалликдан ўзидан ўзи даромад билан чиқиб кетиш қийин. Масалан, кимгадир пул берсам, у ўз соҳаси, соғлиғи, уйидаги муҳит, фарзандлари соғлиғи ва таълимига эътибор қаратмаса, ўзини камбағалликдан чиқариш устида ишламаса, эртага яна камбағаллик қопқонига тушиб қолаверади. Шунинг учун, камбағалликни қисқартиришга комплекс ёндашиш керак, дейди Иқтисодий тадқиқотлар ва ислоҳотлар маркази директори Обид Ҳакимов.\nНобель совриндорлари Абхижит Бенаржи ва унинг турмуш ўртоғи Эстер Дюфлонинг камбағалликни қисқартириш борасида қўллаган экспериментларидан Ўзбекистонда фойдаланиш қанчалик қўл келади? Мамлакатда камбағалликка қарши курашиш ишлари қандай давом этяпти? Ушбу саволларга Иқтисодий тадқиқотлар ва ислоҳотлар маркази директори Обид Ҳакимов жавоб берди.\nКўпгина мамлакатларда камбағаллик абсолют ўлчовлар орқали ўлчанади. Масалан, битта одам маълум миқдордан кам даромад ёки кам истеъмол қилаётган бўлса, шу одам камбағал ҳисобланади. Бутун дунёда одам ўзининг минимал функцияларини бажариш учун керак бўладиган килокалорияни(ккал) олиш учун истеъмол қилинадиган озиқ-овқат миқдори тушунилади. БМТ 1800 ккалдан паст озиқ-овқат истеъмол қилаётган одамлар ҳақиқий камбағал ҳисобланишини таъкидлайди. Камбағалликнинг нисбий ўлчамларида кўп ривожланган мамлакатларда тўйиб овқат емаслик муаммолари йўқ. Уларда барча аҳолининг олаётган даромади тақсимотида энг паст 20 фоиз даромадли аҳоли камбағал саналади. Яна бир ўлчам минимал истеъмол саватчаси бўлиб, бу ерда фақат озиқ-овқат эмас, хизматлар, ноозиқ-овқат маҳсулотлар, минимал хизматлар кабилар қўшилади. Мамлакатлар ўзларидаги камбағаллик даражасини мана шундай турли ўлчамлар билан аниқлаб, сўнгра аҳоли даражасини кўтариш бўйича ўз сиёсатларини амалга оширишади.\nЎзбекистонда камбағаллик ҳақидаги гаплар 2020 йилнинг бошидан бошланди. Президент Шавкат Мирзиёевнинг парламентга мурожаатида бу масала кўтарилди. Давлат раҳбари мамлакатдаги камбағаллик кўрсаткичи 10-15 фоиз оралиғида эканини айтганди. Бу рақам қаердан келган? Таъкидланганидек, одамларнинг кунлик минимал харажатлари бор. Ўрта паст даромадли мамлакатлар учун ушбу мезон 3,2 АҚШ долларини ташкил этади. Бунда 3,2 доллар айнан эмас, шу қийматда турли давлатларда тўлов қобилияти маҳаллий валютадаги рақамга ўзгартирилади. Яъни харид қилиш қобилияти паритетининг конвертация коэффициенти (PPP conversion factor) ҳар йили Жаҳон банки томонидан эълон қилинади. Масалан, 2018 йил Ўзбекистон учун 1 АҚШ долларининг PPP қиймати 1784 сўм этиб белгиланганди. Жаҳон банкининг 2020 йилги ҳисоб-китобларига кўра, киши бошига 3,2 AҚШ доллари харид қобилияти паритери бўйича 5,600 сўмга тўғри келади. Ўзбекистонда шунча маблағ ишлаб топган одам камбағал эмас. Шу ўлчам асосида, Ўзбекистонда камбағаллик кўрсаткичи 9-10 фоиз атрофида этиб белгиланган.\nМаълумот учун, Харид қилиш қобилияти паритетининг конвертатция коеффитциенти (Purchasing power parity conversion factor) ҳар йили Жаҳон банки томонидан эълон қилинади. Масалан, 2018 йил Ўзбекистон учун 1 АҚШ долларнинг ППП қиймати 1784 сўм деб белгиланган. Яъни АҚШда 1 долларга қанча махсулот олиш мумкин бўлса, ўша маҳсулотни Ўзбекистонда 1784 сўмга харид қилиш мумкин.\nЎзбекистонда камбағалликни комплекс ўрганиш учун шу йилнинг 29 сентябр куни президент томонидан Ўзбекистонда камбағалликни ўрганиш бўйича жаҳон тажрибасига мос равишда катта ва кенг тадқиқотлар ўтказишга топшириқ берилди. Бу тадқиқотларга 2019 йилда Нобель мукофотини олган Эстер Дюфло ва Абхижит Бенаржининг тадқиқотлари асос қилиб олинган. Бу бўйича давлат хизматчилари, камбағалликка қарши курашаётган одамларда камбағаллик тўғрисида комплекс фикрлашни йўлга қўйиш керак эди. Кўпинча одамлар билан суҳбатда маълум бўладики, иш топиб ёки кредит олиб, бирор иш қилиш орқали камбағалликдан чиқиб кетиш мумкин, деган фикр бор. Aҳолининг қўлига пул бериш камбағалликдан чиқаришда яхши самара бермайди. Чунки бунга комплекс ёндашув керак. Бу масала билан шуғулландиган хизматчиларга аҳоли учун таълим, ижтимоий ҳимоя, соғлиқни сақлаш масалаларининг қанчалик долзарб экани ҳақида тўлиқ маълумот берилди.\nКамбағалликдан ўзидан ўзи даромад билан чиқиб кетиш қийин. Масалан, кимгадир пул берсам, у ўз соҳаси, соғлиғи, уйидаги муҳит, фарзандлари соғлиғи ва таълимига эътибор қаратмаса, ўзини камбағалликдан чиқариш устида ишламаса, эртага яна камбағаллик қопқонига тушиб қолаверади. Шунинг учун, камбағалликни қисқартиришга комплекс ёндашиш керак.\nШунингдек, ижтимоий ҳимоя тизимимиз қандай бўлиши кераклиги ҳам инобатга олиниши керак. Масалан, ижтимоий ҳимоя тизимимиз бу фақат берилаётган ёрдам эмас, камбағалликдан чиқариш учун берилаётган ёрдам ҳисобланади. Кўпгина мамлакатларда фуқаро ижтимоий ҳимояни олаётганда муайян шартга розилик беради. Масалан, ҳар 2 ойда болаларини шифокор кўригидан ўтказмаса, ўз соғлиғига эътибор қаратмаса, болаларнинг мактабга боришини тўлиқ таъминламаса, ижтимоий нафақа тўхтатилиши ҳақида огоҳлантирилади. Худди шундай биз Бўка ва Чиноз туманларида 1100дан ортиқ хонадонларга бориб, бутун уйни тўлиқ сўровномадан ўтказдик ва сўровнома бўйича таҳлилларни амалга ошираяпмиз.\nИқтисодий тадқиқотлар ва ислоҳотлар маркази директори Обид Ҳакимов пандемия даврида мамлакатимизнинг инқирозга кириб кетишидан қандай сақлаб қолингани ҳақида гапирди (+видео)\n«Ўзбекистон ҳақиқатпарварлик ва адолат тушунчаларига мос келадиган давлат сиёсати моделини танлади» — Иқтисодий тадқиқотлар ва ислоҳотлар маркази\nИккита рўйхатда бўлган болаларга моддий ёрдам қандай тўланади (видео)


Шавкат Мирзиёев: Хорижнинг етакчи университетлари филиалларини очиш ҳам ўзига хос инвестиция\n18:45 / 09.01.2019\n8 январь куни Ўзбекистон Республикаси Президенти Шавкат Мирзиёев раислигида жорий йилги инвестиция лойиҳаларини амалга оширишни жадаллаштириш масалаларига бағишланган видеоселектор йиғилиши бўлиб ўтди.\nПрезидент видеоселекторда хорижий давлатларнинг етакчи университетлари филиалларини очиш олий таълим соҳасига киритилган яхши инвестиция эканини, билимли, замонавий мутахассислар мамлакатга катта манфаат келтиришини таъкидлаган.\nМаълумот учун, Ўзбекистонда 91та олий таълим муассасаси мавжуд, шундан 11таси хорижий олий таълим муассасалари ва филиалларидир. Айни вақтда республикада Россия Федерацияси, Буюк Британия, Жанубий Корея, Сингапур, Италия каби давлатларнинг олий таълим муассасалари ва уларнинг филиаллари фаолият кўрсатмоқда.\nЎзбекистон Республикаси Президентининг 2019 йил 7 январдаги қарорига мувофиқ, уларнинг сафига Тошкент шаҳрида ташкил этиладиган янги Ҳиндистоннинг Амити университети ҳам қўшилди.\nУшбу университетда ахборот-коммуникация технологиялари мутахассислари тайёрланади, улар дастурий таъминот ишлаб чиқиш, ахборот тизимлари ва компьютер тармоқларини бошқариш бўйича халқаро стандартлар даражасида таҳсил олишади.


Masdar Сурхондарёда фотоэлектр станциясини қуриш учун энг жозибадор тарифни таклиф қилди – Газета.uz\nАмирликнинг Masdar Сурхондарёда қуриладиган фотоэлектр станция қурилиши бўйича ўтказилган тендерда энг жозибадор тарифни билдирди. Тендер ғолиби бўладиган инвестор шунингдек, 200 кВ бўлган янги подстанция ҳамда 52 км узунликдаги электр ўтказувчи линияни қуриши лозим бўлади.\n16 май 2021, 01:50 Иқтисодиёт\nБАА компанияси Masdar (Abu Dhabi Future Energy Company) Сурхондарё вилоятининг Шеробод туманида 200 МВт.лик қувватга эга қуёш фотоэлектр станциясини қуриш бўйича лойиҳа тендерида энг жозибадор тарифни таклиф этди. Бу ҳақда Ўзбекистон Энергетика вазирлиги матбуот хизмати хабар берди.\nЛойиҳани амалга оширишга 54 та халқаро компания қизиқиш билдирган. Биринчи босқичдан 5 та компания ўта олган, иккинчисидан эса — 4 та.\nMasdar 1 кВт.соатга — 1,8045 цент таклиф қилди,\nACWA Power — 2,4825 цент,\nHK / China Power Holding International — 2,1621 цент,\nTotal Eren эса — 3,3940 цент.\nНархлар ҚҚСни ҳисобга олмаган ҳолда кўрсатилган.\nМолиявий таклифлар зарур мезонлар талабларига риоя қилиши бўйича баҳоланганидан сўнг, лойиҳани амалга оширадиган инвестор номи эълон қилинади, деб қайд этишди Энергетика вазирлигида.\nЛойиҳа доирасида инвестор-ишлаб чиқарувчи янги 220 кВ.лик подстанцияни қуриши ва 500 кВ.лик Сурхон подстанциясига уланиш учун 52 км узунликдаги электр ўтказувчи линияни бунёд этиши лозим бўлади.\nMasdar портфелида аллақачон Ўзбекистондаги бир қанча лойиҳалар мавжуд. Шу жумладан, компания Навоий вилоятидаги 100 МВт бўлган фотоэлектр станция қурилиши, Зарафшондаги 500 МВт.лик шамол электр станцияси, Тошкент вилоятидаги 40 кВт.лик кичик қуёш электр станцияси ва бошқа лойиҳалар қурилиши билан шуғулланмоқда.


"ЧОРСУ"ДА ЗИРАК ЎҒРИСИ ҚЎЛГА ТУШДИ — Teletype\n"ЧОРСУ"ДА ЗИРАК ЎҒРИСИ ҚЎЛГА ТУШДИ\nЖамиятимизда аёлларнинг тутган ўрни жуда ҳам баланд. Қайси бир соҳани олиб қараманг унда азиз опажону сингилжонларимиз, мўътабар оналаримиз шу муқаддас заминнинг янада ривож топиши учун сидқидилдан меҳнат қилаётганини кўрасиз. Шунингдек, у оилада севимли турмуш ўртоғи, фарзандларининг меҳрибон онаси ҳам. Аммо...\nМинг афсуски, улар орасида жиноий ҳатти-ҳаракатлар билан бойишни ният қилганлар ҳам учраб турибди. О.К. шундайлардан бири. 1984 йилда туғилган, оилали, бир нафар фарзанднинг онаси бўлган бу шахс олдин ҳам бир неча марта жиноят содир этиб, суд ҳукми билан жазога тортилган бўлса-да, яна қинғир ишга қўл урди.\nЯъни, у хавфли рецидивист бўлгани ҳолда, 2019 йилнинг 21 сентябрь куни соат 15 лар чамасида Наманган шаҳридаги “Чорсу деҳқон бозори”га бориб, фуқаро Ж.Н.нинг харид ишлари билан бандлигидан фойдаланиб қолмоқчи бўлди. Ж.Н.нинг эндигина 3 ёшга тўлган қизи Олиманинг қулоғида бўлган умумий қиймати 500 минг сўмлик зиракларни ечиб олиб, уни пуллашни мақсад қилди.\nЖиноятчи аёл қизалоқ ҳали кичкиналигидан, ўз ҳатти-ҳаракатларини англай олмаслигидан фойдаланиб, зиракнинг бир пойини яширин равишда талон-тарож қилаётган ҳам эдики содир этилаётган жиноятни кўриб қолган огоҳ фуқаролар унинг ноқонуний ҳаркатларига барҳам беришди.\nМазкур жиноят иши юзасидан ўтказилган тергов-суриштирув ишлари натижасида О.К.нинг жинояти тўлиқ тасдиғини топди. Айбланувчи содир этган жиноятига тўлиқ иқрор бўлди ҳам.\nСуд ҳукм ўқиди ва энди О.К. ўз қилмиши оқибатлари, келгуси ҳаёти тўғрисида чуқурроқ фикр юритишга энди унинг вақти етарли.\nНаманган шаҳар ИИО ФМБ 4-сонли ИИБ ТБ терговчиси, лейтенант.


УЗОҚ КУТИЛГАН “СЕВАДИ, СЕВМАЙДИ” ФИЛЬМИ ПРЕМЬЕРАСИДАН! ҲАЁТНИ ЎЗГАРТИРИБ ЮБОРГАН ТАҚДИРНИНГ КУТИЛМАГАН ТАНЛОВИ! 11.01.2017 06:07\n10 январь куни «Алишер Навоий» киносаройида “Севади, севмайди” фильми премьераси бўлиб ўтди. Киносаройда шу куни жуда кўп томошабинлар келишди ва натижада 2 чи зални ҳам, бу фильм учун ажратишга тўғри келди.\nФильм премьераси анъанавий концерт, қизил поёндоз ва шу каби урф бўлиб қолган одатлардан ҳоли бўлса ҳам, жуда юқори кайфиятда ўтди!\nПремьерасини Шахзода Муҳамедова ва Маъмурбек Холмедов олиб боришди.\nФильм продюсери Руслан Мирзаев.\nРежиссёр Озод Шамс.\nСценарий муаллифлари Феруза Фаттохова,\nБош ролларда Сетора Алимжонова,\nШунингдек, Мурод Ражабов, Санжар Шодиев,\nҲосият Ҳусанова, Зуҳра Солиева,\nАнжелика Есимбетова, ҳамда Ҳинд актёр Барун Собти ва бошқалар...\nФильм қаҳрамони бўлган ёш йигит тимсолида, оила аъзоларининг қадрига етиш, хатолардан тўғри хулоса чиқарган ҳолда масъулиятни ҳис этиш, муҳаббатга садоқат, кутилмаган қадам инсон тақдирини бутунлай бошқа йўлга буриб юбориши мумкинлиги ҳақида ҳикоя қилинган. Бир сўз билан айтганда тақдир бизга бир неча таклифлар беради, аммо қай бирини танлаш ўз ихтиёримизда!\nЙигит киши авваламбор, масъулиятни ҳис қилиши, ота-онасига муносиб тиргак, уларнинг муносиб давомчиси бўлиши керак. Лекин, фильм қаҳрамонига айнан шу масъулият етишмас эди. Аммо, кутилмаган тасодиф унинг ҳаётини бутунлай ўзгартириб юборади!\nҲаётда муҳаббатга ҳам, бахтга ҳам осонлик биларн эришиб бўлмаслиги бу фильм воқеалари давомида яна бир бор ўз исботини топади! Йигит ва унинг севгилисини тақдирнинг турфа синовлари кутаётган эди... Улар бу синовларни енга олишадими? Ҳақиқат қарор топадими?\nБош ролни актёр Умид Иргашев ишонарли ижро этган.\nАктриса Сетора Алимжонованинг ҳам бу роли, унинг аввалги ролларидан фарқ қилади.\nФильм воқеалари томошабинни ҳам кулдириб, ҳам йиғлатиб, ҳам ўйлашга, ҳаётнинг бахтли лаҳзаларини қадрига етишга, хато қилмасликка, ҳамиша масъулиятни ҳис қилиш, шошма-шошарлик қилмаслик, мулоҳазали бўлишга, ҳаётда ўйлаб иш қилиш, яқин инсонларнинг, оила аъзоларининг қадрига етишга ундайди.\nФильм тарбиявий аҳамиятга ҳам эга бўлиб, айниқса, ёшларни ёшликда оилани қадрлашга, муҳаббатга садоқат ҳамда, ҳаётда ҳар бир ишга масъулият билан ёндошишга чорлайди.\n“Севади, севмайди” фильми 11 январдан Юртимиз кинотеатрларида намойиш этилмоқда!


Конституциямыз-инсан ҳуқық ҳәм еркинликлериниң кепили — Kar24.uz\nКонституциямыз-инсан ҳуқық ҳәм еркинликлериниң кепили\nКонституция- ең дәслеп инсан ҳәм пуқара ҳуқықлары,еркинликлерин беккемлеўши сондай-ақ, кепиллейтуғын тийкарғы ҳүжжет саналады.\nБиз өз Конституциямызды ҳақыйқый халықшыл Конституция деп атаўымыз мүмкин. Себеби,турмысымыздағы барлық мүнәсибетлерди тәртипке салып,онда инсан ҳуқықлары, қәдир-кымбаты жоқары қәдирият етип белгиленген.\nУсы жылы Конституциямыздың қабыл етилгенине 27 жыл толады. Сәне мүнәсибети менен бүгин Бердақ атындағы Қарақалпақ мәмлекетлик университетинде ушырасыў кешеси болып өтти. Илажда Қарақалпақстан Республикасы Әдиллик министрлиги, Қарақалпақстан Республикасы Жынаят ислери бойынша суды ўәкиллери,университет профессор-оқытыўшылары өз баянатлары менен қатнасты.\n-“Конституциямыздың 2-статьясында Мәмлекет халықтың ерк-ықрарын билдиреди,оның мәплерине хызмет етеди. 7—статьясында болса,халық мәмлекет ҳәкимиятының бирден-бир дереги деп белгилеп берилген. Сонлықтанда бүгин Президентимиз тәрепинен “Халық мәмлекет уйымларына емес, мәмлекетлик уйымлары халыққа хызмет етиўи керек” деген принцип бәрше буўындағы басшылар искерлигинде тийкарғы кағыйдаға айланыўы керек екенлиги белгилеп берилген”-дейди, Қарақалпақстан Республикасы Әдиллик министрлиги бөлим баслығы Абилқасым Отеулиев.\nДемек, мәмлекетимиздеги барлық реформа ҳәм өзгерислер Конституция тийкарында алып барылмақта ҳәм халық мәплери ушын хызмет етиўи менен әҳмийетли.\nИлаж даўамында студент-жаслар өзлериниң қызықтырған сораўларына қәнигелер тәрепинен толық жуўаплар алды.\nҚарақалпақстан Республикасы Әдиллик министрлиги тәрепинен үгит-нәсият жумыслары даўам етеди.\nҚарақалпақстан Республикасы Әдиллик министрлиги\nPrevious «Дом»га сув келди ёки сувга «дом» келди\nNext Хайрли юқлов ёки уларга меҳр берилди


Тожикистон расмийларига кўра, Мудофаа вазирлиги ва Миналар бўйича марказ сапёрлари чегара минтақаларини миналардан тозалаш ишлари икки мамлакат чегарасидаги Панжакент минтақасидан бошлади.\nТожикистон Миллий хавфсизлик қўмитаси қошидаги Чегара қўшинлари матбуот котиби Муҳаммад Улуғхожаев 8 октябрь куни Озодлик мухбирига чегара минтақаларини минадан тозалаш ишлари Ўзбекистон томони билан келишув асосида бошланганини айтди.\n- Чегара минтақаларини миналардан тозалаш ишлари Панжакент туманида бошланди. Бундан олдин Тожикистон ва Ўзбекистон қўшма комиссияси мазкур муаммони муҳокама этган ва мина майдонлари харитаси Тожикистон томонига берилган эди. Келишувга кўра¸ Ўзбекистон ўз чегара ҳудудларини миналардан тозалайди,- деди Муҳаммад Улуғхожаев.\nТожикистондаги миналар бўйича миллий марказ раиси Муҳаббат Иброҳимзода 17 апрель куни Озодликка қўшма ишчи гуруҳи чегара минтақаларини миналардан тозалаш амалиётини ўтказиш учун тайёргарлик ишларини бошлаганини айтган эди.\nРасмий манбаларга кўра, Тожикистон ва Ўзбекистон чегарасида 9,5 квадрат километрга тенг ҳудуд миналаштирилган.\nЎзбекистон президенти Шавкат Мирзиёевнинг март ойидаги Тожикистонга давлат ташрифи чоғида икки давлат раҳбари ўзаро чегараларни 2019 йилининг охиригача миналардан тозалаш бўйича келишувга эришган эди.\n"Президентлар икки давлат чегараолди ҳудудларидаги муҳандислик тўсиқларини зарарсизлантириш масаласи бўйича ўзбек-тожик ишчи гуруҳи тузилишини олқишлади ва бу ишни 2018-2019 йилларда тугатиш зарурлигини таъкидлади", дейилган эди март ойидаги қўшма баённомада.\nЎтган асрнинг 90-йилларида Ўзбекистон Тожикистон билан бўлган чегара минтақаларининг айрим жойларини бир томонлама миналаштирган эди.\nЎзбекистон ўз қарорини расман Тожикистондаги 90- йиллардаги фуқаролар уруши даврида уюшган жиноий гуруҳлар ва наркотиклар оқими хавфининг кучайиши билан изоҳлаган эди.\nТаҳлилчилар¸ миналаштиришнинг асл сабаби "Ўзбекистон исломий ҳаракати" жангариларининг мамлакат ҳудудига сизиб киришини олдини олиш бўлганини айтишади.\nТожикистондаги миналар бўйича миллий марказ маълумотига кўра, ҳозирга қадар пиёдаларга қарши миналарнинг портлаши оқибатида 80 нафардан ортиқ тожикистонлик ҳалок бўлган.\nРасмий маълумотга кўра, ҳалок бўлганларнинг 15 нафари ёш бола, 5 нафари аёлдир.\nБундан ташқари, миналардан Ўзбекистон фуқаролари ҳам жабр кўргани айтиб келинади, аммо бу ҳақда ҳам расмий маълумот йўқ.\nОхирги 20 йил ичида Тожикистон ҳудудида мина портлаши натижасида 374 фуқаро ҳалок бўлган ва 485 одам жароҳат олган.


Шота Арвеладзе Намангандаги стадионни нега танқид қилди?\nЎзбекистон суперлигасининг 23-тури доирасида Наманган шаҳридаги “Марказий” ўйингоҳда ўтказилган “Навбаҳор” - “Пахтакор” (3:3) учрашувидан кейинги матбуот анжуманида иштирок этган “Пахтакор” клуби бош мураббийси Шота Арвеладзе журналистларнинг саволларига жавоб қайтариш асносида стадиондаги мавжуд ҳолатни танқид қилди.\n“- Ўзбекистондаги энг зўр мухлислар, энг яхши муҳит Наманганда эканлигига шубҳам йўқ. Лекин майдоннинг ҳолати жуда ачинарли аҳволда. Гапим кимларгадир оғир ботиши ёки кимнидир хафа қилган бўлиши табиий. Аммо бор ҳақиқатни айтяпман. Масалан, Азизбек Турғунбоев яхши сифатга эга бўлган майдонда ёмон ўйнайдими? “Навбаҳор” жамоаси ўз ўйини кучайтириши, умуман, ўзбек футболи ривожланиши учун аввало, майдонларни яхшилаш керак. Чунки футболни майдонда ўйналади”, - деди тошкентликларнинг грузиялик устози Шота Арваладзе.\nДарҳақиқат, нафақат Фарғона водийси, балки бутун республикамизга, қолаверса, Марказий Осиёга ҳам донғи кетган “Навбаҳор” номи билан халқимиз орасида оммалашган стадиондаги яшил майдоннинг бугунги кундаги ҳолати замон талабларига жавоб бермайди.\nЭътироф этиш жоиз, мамлакатимиз ҳукуматининг футболни ривожлантиришга қаратилган қарорига мувофиқ қайтадан реконструкция қилиниб, кўркам қиёфа касб этган стадионда жаҳон стандартлари асосида инфратузилма шарт-шароитлари яратилди. Бунга стадионга ташриф буюрган меҳмонлар ҳам ҳайрату ҳавас билан боқмоқдалар. Лекин, Шота Арваледзенинг ўзи шу йилнинг ўзида қайта-қайта таъкидлаганидек, стадиондаги майдоннинг ҳолатини яхшилаш лозим. Бу борада клуб ва стадион маъмурияти, вилоят футбол ассоциацияси томонидан зарур чоралар кўрилмас экан, бу салбий манзара нафақат футболчиларнинг жисмоний тайёргарлиги, қолаверса ўйинлар сифатига таъсир ўтказишда давом этаверади.\nқилди Шота танқид стадионни нега Намангандаги Арвеладзе


Абитуриентлер қашаннан баслап ҳүжжет тапсырыўы мүмкин? Ҳүжжетлерди онлайн тапсырыў қалай әмелге асырылады? Тест процесине қанша ўақыт ажыратылады? (тийкарғы мағлыўматлар)- Kruz.uz\nАбитуриентлер қашаннан баслап ҳүжжет тапсырыўы мүмкин? Ҳүжжетлерди онлайн тапсырыў қалай әмелге асырылады? Тест процесине қанша ўақыт ажыратылады? (тийкарғы мағлыўматлар)\n17:32, 19.05.2020 2293 0 Жәмийет\nБыйылғы жылы жоқары оқыў орынларына абитуриентлерден ҳүжжетлерди қабыл етиў 15-июньнан 15-июльға шекем етип белгиленген.\nОнлайн тәризде мобиль телефонлар арқалы да Мәмлекетлик тест орайының рәсмий сайты – dtm.uz ямаса тиккелей abitur.dtm.uz сайты арқалы үйден шықпастан ҳүжжет тапсырыў имканияты болады.\nӨткен жылы ҳүжжет тапсырған абитуриентлердиң ҳүжжетлери Мәмлекетлик тест орайының рәсмий сайтында сақланып қалған болып, өткен жылы оқыўға кире алмаған абитуриентлер быйылғы жылы паспорт сериясы ҳәм номерлерин киргизген ўақытта ҳүжжетлер шығады. Оны қайтадан толтырып отырыў шәрт болмайды. Абитуриент бул жағдайда тек ғана жоқары оқыў орны, тәлим бағдары ҳәм қайсы тилде билим алатуғынлығын белгилеўи керек болады.\nАбитуриент оқыўға киргеннен соң усы ҳүжжетлердиң түп нусқаларын жоқары оқыў орнына тапсырады.\nАбитуриентлерден қандай ҳүжжетлер талап етиледи?\n2) Диплом ямаса аттестат;\n3) Жеңилликли түрде оқыўға киретуғынлар ушын жеңиллик берилгени ҳаққындағы ҳүжжеттиң мағлыўматлары талап етиледи.\nБерилген жеңилликлер ҳаққындағы мағлыўматлар тийисли министрлик ҳәм уйымлар тәрепинен берилген базалық мағлыўматлар менен салыстырылып көриледи.\nТест өткериў ушын 12 ўәлаят, Ташкент қаласы ҳәм Қарақалпақстан Республикасында улыўма 64 имарат ажыратылған.\nАтап өтиў керек, инфекция пүткиллей сапластырылмаған шараятта абитуриентлердиң 1000 орынлық имаратларда 3-4 саатлап қалып кетиўине жол қойып болмайды. Сол себепли, быйылғы оқыў жылында тест сынақлары өткерилетуғын имаратларда ең көби 700 адамлық орынлар таярланады, ҳәр бир абитуриент ушын кеминде 3 кв.м орын ажыратылады, санитариялық-гигиеналық талапларға муўапық, олардың нықап, қолқап пенен тестте қатнасыўы тәмийинленеди.\nАбитуриенттиң дене температурасы өлшенгеннен соң, имаратқа киргизиледи. Имаратлар кеминде 4 мәрте дезинфекцияланады.\nУсы жылдың 30-апрель күни Президентимиз басшылығында өткерилген жыйналыста белгиленген тапсырмалар ҳәм қурамында жоқары оқыў орынлары болған министрлик, мәкеме, шөлкемлер тәрепинен билдирилген усыныслар тийкарында және абитуриентлерди артықша қыйнап отырмаў мақсетинде тек ғана 2020-2021-оқыў жылы ушын қабыллаў тест сынақлары мәжбүрий пәнлерсиз, 2 қәнигелик пәннен өткерилиўи жобаластырылмақта.\nТестлерде абитуриентлер ушын 2 блокқа 1 сааттан – улыўма 2 саат ўақыт ажыратылады.\nӘмелий имтиханлар ушын 1 саат ўақыт ажыратылады.\nКарантин шеклеўлери сақланып қалынатуғын болса тест процеси қалай өткериледи?\nЕгер карантин шеклеўлери толық сақланып қалынатуғын болса тест сынаўларын өткериў кейинги сәнелерге қалдырылыўы да мүмкин.\nБулар ҳаққында Мәмлекетлик тест орайы бас басқармасының баслығы Барно Ражабов мәлим етти.\nАтап өтилиўинше, ҳәзирги карантин шараятын есапқа алып, жоқарыдағы билдирилген мағлыўматларда өзгерислер болыўы мүмкин.\nБугин, 12:23 1424\nКеше, 19:09 1502\nКеше, 15:55 3304\nКеше, 12:07 1859\nҚуўыршақ театры Туберкулез Медицина хызметкерлери бизнес форум «Базар стоянка» Тарийхый орынлар Зульфия атындағы Мәмлекетлик сыйлық судлар Президент университети Муратбек Қалжанов\n13:27, 26.05.2020 3363\n17:09, 25.05.2020 3017\nБугин, 10:03 2940\n14:21, 25.05.2020 2207


Россияда мигрантларни легаллаштириш муаммоларига ечим Самарқандда топилди\n16:57 / 05.05.2017\nСамарқандда мигрантлар масаласига якуний ечим топилди. Бу шаҳарда Россияда ишлаш истагида бўлганлар учун Россиянинг илк маркази очилиш арафасида турибди. Бу ғояни Россиянинг Ленинград областидаги «Родина» партияси етакчиси Шинкаренко илгари сурмоқда. У барчасини 47news.ru’га ўзи ҳикоя қилиб берган.\nШу йилнинг кузидаёқ Ўзбекистондан Россиянинг Ленинград области ва Санкт-Петербург шаҳрига ишлашга борганларни ёппасига қонунийлаштиришлари мумкин. Бу ҳақда май байрамлари арафасида Санкт-Петербург ҳукумати делегацияси ўзбек ҳукумати вакиллари билан учрашувдаги суҳбат асносида айтиб ўтган.\nРасмий маросимлар Ўзбекистоннинг катталиги бўйича иккинчи шаҳри — Самарқандда бўлиб ўтган. «Родина» партияси учрашувларда қатнашган, Ленинград областидаги етакчиси Валерий Шинкаренконинг 47news’га сўзлашича, Ўзбекистон ҳукумати Самарқандда илк миграция маркази ташкил этишга рози бўлган. Марказ шу йилнинг кузидаёқ ишга тушиши мумкин — Санкт-Петербург ва Ленинград областига ишлаш учун йўл олган мигрантлар ўз ватанида барча зарур ҳужжатлар тўпламига эга бўлиб, сўнгра йўлга чиқишади. Шу йўл билан икки мамлакат амалдорлари ноқонуний миграция йўлига тўғаноқ бўлишмоқчи.\nШинкаренко бу борада мухбирнинг саволларига ҳам жавоб бериб ўтган.\n- Келинг, энг оддийсидан бошлайлик. Самарқандда миграция маркази нега керак?\n- Айни пайтда Санкт-Петербург ва Ленинград областидаги меҳнат мигрантларининг 70 фоизи ўзбекистонлик. Фақат расмий маълумотларга таянадиган бўлсак, биргина Петербург шаҳрида уларнинг сони 143 минг нафар. Бироқ диаспоранинг маълумотларига кўра, аслида уларнинг сони 300 мингдан 500 минггача бўлиши мумкин. Яъни, Петербург шаҳри ва унинг атрофида кўзимизга тушган ўзбекларнинг камида ҳам уч нафаридан иккиси ноқонуний мигрант ҳисобланади. Оқибатларини эса ўзингиз кўриб турибсиз.\n- Сиз эҳтимолли террорчиларни назарда тутаяпсизми?\n- Биринчи навбатда, ҳа, лекин фақат унигина эмас. Бошқа кўплаб муаммолар ҳам бор. Масалан, гепатит, сил, ОИТВ юқтирган мигранатлар масаласи. Улар ҳозир Россияга келганидан сўнг тиббий кўрикдан ўтишлари керак. Бироқ бу ерга келгач, улар тиббий комиссияга боришмайди, дарҳол оломон ичига сингиб кетишади. Бундан ташқари, ноқонуний мигрантлар азалдан уюшган жиноятчилик ва радикал эктремистик ташкилотлар учун энг маъқул муҳит. Уларнинг ўзи эса юридик жиҳатдан ҳимояланмаган ва осонгина фирибгарларнинг қурбонига айланишади. Иш берувчилар ва текширувчиларнинг бошбошдоқлигини ҳам ҳеч ким бекор қилмаган.\n- Миграция маркази тузилиши билан нимадир ўзгарадими?\n- Жуда кўп нарса ўзгаради. Унда бўлажак мигрантларга рус тили, Россия қонунчилиги ва маданий анъаналари асослари ўргатилади. Шу ерда уларда юқумли ва руҳий касалликлари бор-йўқлиги борасида дастлабки текширувдан ўтишади. Наркотик моддаларга ружу қўйгани, ҳуқуқ-тартибот органларида рўйхатда бор-йўқлиги, ўзи даъво қилган касб бўйича малакаси синовдан ўтказилиб, тўлақонли тиббий суғурта, шунингдек, ойлик маоши тушириб бериладиган ваколатли маҳаллий ва Россия банкларининг пластик карталари тақдим этилади. Мухтасар қилиб айтганда, Россияда ишлаш учун патент олишда зарур бўладиган тўлиқ ҳужжатлар тўплами тузилади. Шундан сўнг ташкил этилган гуруҳлар Пулково аэропортига учиб келишади, уларни миграцион марказ ходимлари кутиб олишади ва уларни вақтинчалик тақсимот пунктларига жойлаштиришади. У ерда уларга патент тақдим этилади ва иш берувчиларга тақсимланади ҳамда улар олдиндан тайёрлаб қўйилган турар жойларда истиқомат қилишади. Хуллас, ҳаммаси назорат остида бўлади.\n- Худди эртакдагидек. Хўш, Ўзбекистон ҳукуматининг манфаати нимада?\n- Биринчидан, мигрант учун ўз ватанида жойлашган марказда тайёрланадиган ҳужжатлар тўплами бир баробар арзон бўлади. Масалан, Петербургда турли воситачиларнинг хизмати ҳисобга олинган ҳолда 40 минг рубль тўласа, ватанида 20 минг рублга ҳаммасини ҳал қилади. Бундан ташқари, у олдиндан тайёрлаб қўйилган ишга келишига кафолат олади, дарҳол ишга киришади ва уйига пул жўната бошлайди. Ўзбекистон ҳукуматига келсак, улар биринчи навбатда мигрантлар томонидан жўнатилаётган пуллар тўсиқсиз мамлакат иқтисодиётига келиб тушишидан манфаатдор. Ҳозир мигрантларнинг ҳар иккитасидан бири россиялик иш берувчи ёки фирибгар томонидан алданмоқда. Бундан ташқари, Ўзбекистон ҳукумати ўз фуқароларига экстремистларнинг таъсири бўлмаслигидан манфаатдор.\n- Буларнинг барчаси ниманинг ёки кимнинг ҳисобидан?\n- Ташвишланманг, Питер шаҳри ва Ленинград области бюджети бир копейка ҳам сарфлашмайди. Ўзбекистон ҳукумати ер майдони ва бино тақдим этишни ваъда қилган. Биз уни таъмирлаб, керакли жиҳозлар билан таъминлашни ўз зиммамизга олганмиз. Албатта, ходимлар ҳам биз томондан бўлади. Буларнинг барчасигина бюджетдан ташқари маблағлардан инвестиция киритилади. Келажакда марказ жуда рентабелли бўлади — биз ундан бир кунда минг киши (кунига 20 млн. рубль) ўтишини режалаштирмоқдамиз. Бошқа молиявий бонуслар ҳам бор. Масалан, ҳозир ўзбек мигрантлари сонининг 1–2 фоизини ташкил этувчи қоидабузарлар Россиядан депортация қилинаётганда, бу Россия томонининг ҳисобига амалга оширилади. Марказ очилгач, Ўзбекистон ҳукумати бу функцияни ҳам ўз зиммасига олиб, Россия бюджетини қўшимча юкламадан халос қилишга ваъда берган.\n- Ўзбекистон фуқароларининг Россияга ишлаш учун миграцион марказни айланиб ўтиб келиш имконияти ҳам қолаверадими?\n- Ҳа, мамлакатларимизда визасиз режим амалда. Россияда кўп йил ишлаган ва рус тилини яхши билувчи ўзбеклар бемалол ўзлари келиб кетаверишлари мумкин. Лекин бундайлар кўп эмас-да. Мигрантларнинг асосий массаси ҳақида гапирилса — гап фойдада. Марказ орқали, ҳам арзон, ҳам тез, ҳам хавфсиз тушади.\n- Бошқа яна шундай марказларга мисол борми?\n- Албатта. Бу ҳам Ўзбекистоннинг ўзида. Ахир бу мамлакатдан ишчилар фақат бизга келишмади. Жанубий Корея, Японияга ҳам ишлашга боришади. Бу мамлакатлар аллақачон ўз миграция марказларини очиб, энг малакали кадрларни танлаб олишмоқда. Бизга келаётган ўзбек мигрантларининг 60 фоизи ёрдамчи ишчилар. Биз марказ очилганидан сўнг бу рақам малакали кадрларнинг ҳисобига ўзгаришидан умид қилмоқдамиз.\n- Охирги савол — қандай натижаларни кўзлаяпсизлар ва истиқболлар қандай?\n- 90-йилларда юз берган демографик таназзул туфайли Россияда ишчи қўлларнинг етишмаслиги бундан буёғига тобора яққол намоён бўлаверади. Экспертларнинг фикрича, мамлакатда меҳнат ресурсларининг тақчиллиги яқин йиллар ичида 10 миллион кишига етади. Бироқ биз — Россия Федерацияси фуқароларида бу даражадаги назорат қилиб бўлмас улкан миграция оқими олдида ҳимояланмаганлик ҳисси пайдо бўлиши турган гап.\nСамарқандда очилажак илк марказ ёрдамида мамлакатдаги иккинчи марказни Андижон шаҳрида очишни мўлжалламоқдамиз. Биз Ўзбекистондан келадиган қонуний мигрантлар сонини йилига 200–250 мингга етказмоқчимиз. Яъни, ноқонуний сегментдан бутунлай воз кечмоқчимиз. Истиқболда Тожикистон ва Қирғизистон ҳукуматлари билан ҳам шундай битим тузиш режалаштирилган. Чунки бу мамлакатлар бизга ишлашга келаётган мамлакатлар ичида иккинчи ва учинчи ўринда туришади.


Ўзбекистон Миллий университети математика ва биология, Тошкент давлат техника университети геология, Самарқанд давлат университети кимё йўналиши бўйича базавий олий таълим муассасалари этиб белгиланди\n2020 йил 4 февраль куни олий ва ўрта махсус таълим вазири Иномжон Мажидов раислигида ОТМ ректорлари, Касб-ҳунар таълими ҳудудий бошқарма бошлиқлари, академик лицей директорлари иштирокида видеоселектор ўтказилди.\nВазирлик хабарига кўра, йиғилишда Ўзбекистон Республикаси президенти томонидан 31 январь куни давлат геология ва минерал ресурслар қўмитасида ўтказилган учрашувда белгилаб берилган вазифалар ижроси муҳокама қилинди.\nМазкур йўналишда республикадаги олий таълим муассасаларини илмий методик таъминлаш учун 4 та йўналиш бўйича базавий ОТМ белгиланди.\nХусусан, Ўзбекистон Миллий университети математика ва биология, Тошкент давлат техника университети геология, Самарқанд давлат университети кимё йўналиши бўйича базавий олий таълим муассасалари этиб белгиланди.\nМазкур ОТМга амалда қўлланилаётган дарсликларни таҳлил қилган ҳолда, кейинги ўқув йили учун янги адабиётларни яратиш бўйича топшириқлар берилди.\nШунингдек, базавий таълим муассасаларининг масъул кафедралари томонидан йил давомида илмий методик семинарлар ташкил этилади.


12:35 / 01.07.2016\n“Бугун онам ўлди. Ё кечамикан, билмайман”... Буюк француз адиби Албер Камюнинг машҳур “Бегона” асари ана шундай сўзлар билан бошланади.\nБош қаҳрамон Мерсо ҳеч нарсага қизиқмайди ва ҳеч кимга меҳр қўймайди. Ҳатто қариялар уйида яшайдиган онасига ҳам бефарқ. Унинг вафотини совуққонлик билан қабул қилади, барча маросимларни бефарқлик билан адо этади. Қотиллик содир этганининг сабаби сифатида “кўзига қуёш тушгани”ни келтиради. Судда ўлим жазоси ҳақидаги қарор ўқиб эшиттирилганда ҳам Мерсо буни хотиржам қабул қилади. Ҳатто сўнгги сўзни айтиш ҳуқуқидан ҳам воз кечади.\nНима учун Камюнинг қаҳрамони атрофдагилар ва ҳатто ўз ҳаётига нисбатан бу қадар бефарқ? Балки бу унинг ўзи ва жамият ўртасида боғлиқликни сезмай яшаганидандир? Жамиятни одамлар ташкил қилади, агар Мерсо унинг аъзоси бўлмаса, у ҳолда ким? Шунинг учун ҳам Камю асарини “Бегона” деб номлади.\nДастлаб “Бегона” жамиятда катта норозиликларга сабаб бўлган. Танқидчилар киши бу даражада бефарқ бўлиши мумкин эмаслигини айтган. Қолеверса, адибнинг бегоналашув ҳақидаги ғоялари ҳам кескин қаршиликка учраган. “Абсурд” – Камю адабиётини бир овоздан шундай номлашди.\nОрадан йиллар ўтиб, сафсата деб қораланган асарда ҳақиқат борлигини дунё тан олди. Бегоналашув феноменининг мавжудлигини социология ва психология исботлади.\n– Бегоналашув – инсон ва унинг жамиятдаги ўрни, мақоми, мавқеи ва у бажарадиган вазифаси ўртасидаги азалий боғликликнинг узилишидир, – дейди “Миллий ғоя” илмий-амалий маркази раҳбари Муҳаммаджон Қуронов, – Инсон ва жамият муносабатларидаги меъёрнинг бузилиши, инсоннинг ўз моҳиятини белгиловчи хусусиятлардан маҳрум бўлиб, жамиятда ўз ўрнини тополмаслиги бегоналашувнинг туб илдизини ташкил қилади.\nБегоналашув - бу инсоннинг ўз моҳиятидан узоқлашишдир. Бу муаммони немис мутафаккири Эрих Фромм жуда яхши ишлаб чиққан. Замонавий жамиятни Э. Фромм инсон моҳиятини «машиналаштириш», «компьютерлаштириш» ва «роботлаштириш» жараёнлари туфайли бегоналашувнинг бир маҳсули, деб таърифлайди. Бунинг исботи сифатида Ғарбда кузатилаётган жамиятнинг «атомлашуви» жараёнини келтириш мумкин.\nБу дегани, жамиятда икки кишини боғлайдиган ҳеч нарса йўқ. Одамлар орасида автоном турмуш тарзи кенг ёйилиб кетмоқда. Нима қилмоқ керак? Ижтимоий бегоналашувни бартараф қилиш учун инсонларни бир-бирлари билан муносабатлари, муаммоларини ҳақиқий бирдамлик ва ҳамкорлик асосига қуриш керакки, шунда ҳар бир инсон ўзини бошқалар ҳам учун керак эканлигини чин юракдан ҳис қилсин.\n“Инсондаги руҳият тобора сўниб бормоқда. Руҳ сустлашганда эса инсон тубанлашиб кетади”, – немис файласуфи Фридрих Ницше ана шу тубанлашишни бегоналашув деб атаган. Илм аҳлининг “Бу руҳни тиклай оладиган куч мавжудми?” деган саволига Ницше “Ирода кучи” деб жавоб берган. “У орқали киши нафақат ўз ички дунёси, балки ташқи муҳитни ҳам ўзгартириб юбориш мумкин”. Бу билан Ницше нима демоқчи? Лоқайдликни енгиш, жамиятда ўз ўрнини топиш ва одамлар орасидаги азалий боғлиқнинг узилмаслиги – барчаси инсоннинг ўз қўлида экан-да? Буни турли ижтимоий-сиёсий жараёнлар билан изоҳлайдиганлар хато қилмаганмикан? Ахир, ирода кучи тақшарида эмас, инсоннинг ўзида-ку...\nБир қишлоқда 39 жуфт эгизак\n17:07 / 13.07.2016


Москва полицияси шаҳарни мигрантлардан "тозаламоқда"\nМосквада махсус амалиëтда қўлга олинган Суяров Шермамат ва Токтосун Эркинбек ўғли.\nМосквада мусулмон муҳожирларга қарши маҳаллий полиция идоралари томонидан “облава” ва “тозалаш” амалиётлари олиб борилмоқда. Кузатувчилар буни 14 сентябр куни Тинчлик Проспектида полиция ходимларининг мигрантлар томонидан калтакланишига жавоб дея баҳоламоқда.\nИккинчи ҳафтадирки Россия пойтахтида полиция ва Миграция хизмати ходимлари томонидан “Ноқонуний мигрант” махсус амалиёти давом этмоқда.\nМосква минтақавий хавфсизлик Департаменти берган хабарга кўра, 5-12 сентябрдаги Москвани мигрантлардан “тозалаш ҳафталиги” амалиётлари давомида пойтахтда 2,5 мингта мигрант аниқланган, 189 киши депортация қилинади.\nРасмий баëнотга кўра¸ бир ҳафта давомида текширилган 1031 объектда аниқланган меҳнат муҳожирларига жами 35 миллион 344 минг рубл жарима солинган.\nРоссия пойтахтидаги бу каби текширишларнинг иккинчи босқичи 11 сентябр куни Егоревск шаҳарчасида тириклайин куйиб ўлган 14 нафар въетнамлик муҳожир мурдаси аниқланганидан кейин бошланди. Текширув амалиётларига барча полиция бўлинмаларининг жалб қилингани айтилмоқда.\nКуни-кеча Москва шаҳар Транспорт Ички ишлар бошқармаси ходимлари томонидан биргина Курск вокзалида 19 нафар меҳнат муҳожири ҳибс этилди. Бу хабарни Озодликка тасдиқлаган бошқарма расмийси ноқонуний мигрантларни аниқлаш амалиётларининг режа асосида олиб борилаëтганини билдирди:\n- Биз 14 сентябр куни Курск вокзалида 19 кишини аниқладик. Бу оддий режа асосидаги амалиёт ҳисобланади. Асосан Ўзбекистон ва Тожикистон фуқаролари қўлга олинди. Яна бир неча киши қалбаки ҳужжатлар тайёрлаш ва тарқатиш моддаси асосида жавобгарликка тортилиши масаласи кўрилмоқда, дейди ўзини таништирмаган Москва шаҳар Транспорт полицияси вакиласи.\nПолиция ходимларининг мигрантларга қарши облаваларни кучайтиришига 14 сентябр куни соат 15:30 ларда Тинчлик Проспекти яқинидаги Москва Жомеъ масжиди ёнида бир гуруҳ марказий осиёлик муҳожирнинг полиция томонидан ноқонуний савдо билан шуғулланаётгани учун ҳибсга олингани сабаб қилиб кўрсатилмоқда.\nПолиция ҳатти-ҳаракатларидан норози бўлган бир гуруҳ савдогар ўз шерикларини озод қилишни талаб қилгач¸ полиция ходимлари билан тўқнашув юзага чиққан ва муҳожирлар полиция ходимларини калтаклаган.\nМосква шаҳар Тергов қўмитаси хабарига кўра, ҳибсга олиш давомида мигрантлар беш нафар полиция ходимига жиддий жароҳат етказган; ўша куни кечқурун Москва жанубида ўзаро муштлашаётган мигрантлар жанжалини тўхтатишга уринган полиция ходими пичоқлаб кетилган.\n17 сентябр куни Москванинг турли туманларида пойтахт полициясининг махсус рейдлари давом этди. Полиция ва Миграция ходимларининг бу амалиётларини кузатиб бораётган Москвадаги “Мемориал” Инсон ҳуқуқлари ташкилоти фаоли Баҳром Ҳамроев биргина Мешчанская туман полиция бўлимига 17 сентябр куни 63 муҳожир олиб келинганини айтади:\n- Менга кеча бир неча мусулмон телефон қилди ва бўлаётган воқеалардан норозилигини билдириб мениинг шахсан аралашишимни илтимос қилишди. Капитан Константин Кипатов шу полиция биносида ушланган мусулмонлар билан учраштирди. Улар орасида милиция ходимлари томонидан урилган асли қирғиз, лекин Россия фуқароси 1960 йилда туғилган Суяров Шермамат бор. Уни милиция ходимлари уришмоқчи бўлганда у ҳам жавоб берган. Бунга нисбатан жиноий иш қўзғатишга ҳаракат қилишяпти энди. Худди шундай ҳолат – Токтосун Эркинбек ўғли, 1993 йилда туғилган, Қирғизистон граждани. Бу ëввош болани уриб бошини ёришган, қовурғалари синган бўлиши мумкин, оёқлари шишиб кетган... Жами 63 киши ҳибс этилган, мен келганимда 10-15 тасини қўйиб юбордилар, дейди Баҳром Ҳамроев.\nҲуқуқ ҳимоячиси сўзларига кўра, ҳозирда Мешчанская полиция бўлимида 17 нафар марказий осиёлик муҳожир сақланмоқда. У мигрантларни калтаклаш бўйича гувоҳлик берган тожикистонлик Алижонов Солижон ва Алиев Жамоллар ҳужжатлари жойида бўлишига қарамасдан полиция ходимлари томонидан Северний мавзесидаги депортация марказига олиб кетилганини маълум қилди.\nМосквада айнан марказий осиёлик муҳожирларга қарши олиб борилаётган “тозалаш” амалиётлари сабабларига тўхталар экан, Баҳром Ҳамроев 14 сентябрдаги муштлашувга полиция ходимларининг провокацияси сабаб бўлганини гапиради.\n- 14 сентябр куни Проспект Мира масжиди олдида полиция ва мусулмонлар ўртасида тўқнашувлар бўлиб ўтган. Бунинг сабабларини ўрганиб чиқдик. Жанжалга полиция ходимлари сабабчи бўлган. Ўша куни савдогар одамлардан бир нечтасини, бошқа одамларни умуман ҳужжатларини текширмасдан мажбуран автобусларга олиб киришган. Одамларни калтаклашган, масалан Усмонжон деган йигитни овоз кучайтиргич билан бошини уриб ёришган. Аслида, бу ерда савдо қилган одамларнинг мол-мулкини полиция йиғиб пул эвазига ўзларига қайтиб сотиб келган. Бу анчадан бери давом этиб келятган ҳолат экан. Равил Ғайнуддин масжиди атрофида юз минглаб одамларнинг тўпланиши буларни хавотирга солиб қўйди. Шу тариқа одамларни бу ердан тарқатиш мақсадида қилинаётган амалиётлар, деб ўйлайман, дея фикр билдирди “Мемориал” Инсон ҳуқуқлари ташкилоти фаоли Баҳром Ҳамроев.\nМосква шаҳар Тергов қўмитасидан олинган сўнгги хабарларга кўра. Дурова кўчасидаги полиция ходимларини калтаклаш ҳодисаси юзасидан 4 нафар Тожикистон ва Қирғизистон фуқаросига нисбатан жиноий иш қўзғатилиши мумкин.\nЖанжалда иштирок этган муҳожирлар айби суд ва тергов давомида исботланса, улар 10 йилгача қамоқ жазосига ҳукм этилиши мумкин.


Савол: Ихлос сурасини (Қул ҳуваллоҳу ахад...) ўқишнинг қандай хосиятлари ва фойдалари бор?\nЖавоб: Ихлос сурасини ўқишнинг фойдалари жуда кўп. Ҳадиси шарифларда шундай дейилади:\n“Ихлос сурасини ўқиш Қуръоннинг учдан бирини ўқиш билан бирдек.” (Бухорий)\n“Ўн марта Ихлос сурасини ўқиган одамга Жаннатдан бир сарой берилади.” (А.Аҳмад)\n“Ётадиган пайт юз марта Ихлос сурасини ўқиган одам Жаннатга киради.” (Термизий)\n“Бомдод намозидан кейин ўн бир марта Ихлос сурасини ўқиган одамга Жаннатдан бир сарой берилади.” (Хараити)\n“Бомдод намозидан кейин Ихлос сурасини ўн икки марта ўқиган одам Қуръони каримни тўрт марта хатм этгандай савобга қовушади.” (Баззор)\n“Тонгда ва шомда уч марта Ихлос ва муаввизатайн (Фалақ, Нос)ни ўқиш бало-қазо ҳамда қийинчиликлардан сақлайди.” (Термизий)\n“Уйга кираётганида Ихлос сурасини ўқиган киши камбағалчилик кўрмайди.” (Т.Қуртубий)\n“Ихлос сурасини ўқиган мусулмонга Жаннат вожиб бўлади.” (Насоий)\n“Кимки сафарга чиқишда 11 марта Ихлос сурасини ўқиса, Аллоҳу таоло у сафардан қайтиб келгунча унинг уйини муҳофаза қилади.” (И.Нажжор)\n“Арафа куни (барчасини бисмиллоҳ билан бошлаб) минг марта Ихлос сурасини ўқиган одамнинг бутун гуноҳлари кечирилади ва барча дуолари қабул бўлади.” (Абушшайх)\n“Минг марта Ихлос сурасини ўқиган одам ўзини Аллоҳу таолодан сотиб олган бўлади.” (Рафеъий)\n“Жума намозидан кейин етти марта Ихлос, Фалақ ва Нос сураларини ўқиган одам бир ҳафта бало-қазодан ҳамда ёмон ишлардан ҳимояланган бўлади.” (Сунний)\n“Ётадиган маҳал Фотиҳа ва Ихлос сурасини ўқиган ўлимдан бошқа бутун нарсаларнинг зиёнидан омон бўлади.” (Ибн Абдилбарр)\n“Уч нарсани ишлаган одам Жанатга хоҳлаган эшигидан киради: Қул ҳақини ўтаган, ҳар намоздан кейин 11 марта Ихлос ўқиган, жонига қасд қилган қотилини кечириб ўлган одам.” (Бариқа)\n“Ҳеч кимнинг жонига, мол-мулкига, ор-номусига тегмай, шароб каби ичкиликлардан сақланиб, Ихлос сурасини юз марта ўқиган одамнинг эллик йиллик гуноҳлари кечирилади.” (Байҳақий)\n“Эллик марта Ихлос сурасини ўқиганнинг эллик йиллик гуноҳлари кечирилади.” (Даримий)\n“Жума намозидан кейин етти марта Ихлос, Фалақ, Нос сураларини ўқиган кишини Аллоҳу таоло келаси жумагача ёмонликлардан сақлайди.” (Ибн Сунний)\nРасулуллоҳ алайҳиссалом бирор жойи оғриганда Фалақ ва Нос сураларини ўқиб, устига уфлар ҳамда оғриган ерини силарди. (Бухорий)\nЭслатма: Юқоридаги ҳадиси шарифлар шартсиз билдирилган. Шартсиз билдирилган ибодатларнинг қабул бўлиши учун баъзи шартлар бор:\n1. Мусулмон бўлиш;\n2. Эътиқоди тўғри бўлиш, бидъатчи бўлмаслик;\n3. Ҳаромлардан, гуноҳлардан сақланиш. Масалан, намоз ўқимаслик катта гуноҳ.\nСавол: Ихлос сурасини ўқиган одам Қуръони каримни хатм этган бўладими?\nЖавоб: Ихлос сурасини ўқиш жуда хосиятли, қийматли амал. Ҳадиси шарифларда шундай дейилади:\n“Ихлос сурасини ўқиган киши Қуръонинг учдан бирини ўқиган бўлади.” (Термизий)\nЁсини шарифни ўқиш ҳам жуда савобли амал. Ҳадиси шарифда “Ёсини шарифни бир марта ўқиган одам, ўн марта Қуръон ўқигандек савобга эришади” дейилган. (Термизий)\nУч марта Ихлос сурасини ўқиган одам Қуръони каримни хатм этгандек савобга қовушади. Бир марта Ёсини шарифни ўқиган одам ҳам ўн марта Қуръони каримни хатм этгандек савобга қовушади. Қуръони каримни ўқиган одам ҳам хатм этиш савобига қовушади. Хатм савоби бошқа, хатм этгандек савобга қовушиш бошқа.\nБир камбағал киши “Пулим бўлганида шу ерга Аллоҳ розилиги учун бир масжид солдирардим” деб ният қиладиган бўлса, Аллоҳу таоло у инсонга масжид қурдиргандек савоб беради. Бироқ масжид солдирган одам масжид солдириш савобига қовушади. Яъни кўпроқ савоб олади. Масжид солдириш савоби билан масжид солдиргандек савобга эришиш иккови бошқа бошқадир.\nСавол: Арафа куни ўқиладиган минг Ихлоси шарифни ўқийдиган пайтда, намоздан кейин ўн бир Ихлос ўқиладиган пайтда дастлаб бошлаганда аузу бисмиллоҳ айтилиб, суралар орасида фақат бисмиллоҳ айтилади, деб эшитганман. Шу тўғрими?\nЖавоб: Ҳа, тўғри.


Дунёнинг энг баланд биносини яшин урди - 15.04.2019, Sputnik Ўзбекистон\nДунёда энг баланд бино - Дубайдаги Бурж Халифани яшин уриши тасвирланган видео пайдо бўлди. 15.04.2019, Sputnik Ўзбекистон\nДунёда энг баланд бино - Дубайдаги Бурж Халифани яшин уриши тасвирланган видео пайдо бўлди.\nИжтимоий тармоқларда Дубайдаги баландлиги Бурж Халифа осмонўпар бинони яшин уриши тасвирланган видео пайдо бўлди. Уни Дубай ворис шахзодаси Шайх Хамдан бин Муҳаммад бин Рашид Аль-Мактум жойлаштирган.\nЭслатиб ўтамиз, Бурж-Халифа (Халиф минораси) - дунёдаги энг баланд бино ҳисобланади. Унинг баландлиги 828 метр бўлиб, бино 2010 йилда очилган. Бинода 163 қават бор. Бинонинг тепасида узунлиги 180 метр бўлган шпиль (найзасимон темир) ўрнатилган.\nБино учидаги узун шпиль антенналар ўрнатиш громоотвод вазифасини бажаради. Громоотвод – яшин зарядини электр симлари орқали ерга ўтказиб, бинони ёнғиндан ҳимоя қилади.\nАйтиш жоизки яшин электр зарядини ерга ўтказувчи қурилмалар барча баланд биноларда ўрнатилади. Wikipedia хабарига кўра, мисдан ясалган худди шундай қурилмалар ҳаттоки қадимий Миср ва Қуддусдаги ибодатхона ва минораларида ҳам бўлган экан.


Алишер Равшанов2021-05-27T19:38:38+05:0027 May, 2021|“Йилнинг энг фаол журналисти – 2021”, Матбуот|\nТЎРТ ОЙДА 557 ҚУРБОН\nУлар урушга эмас, йўлга чиқиб кетган эди…\nХудди …дард кўп, давоси йўқдек… …гап кўп, тинглайдиган қулоқ камдек… …айблар кўпу, айбдорлар йўқдек… Кўзлар, қалб, виждон, ачиниш, сабр ва ҳаловат йўқдек…. … йўқдек… худди. – Болам, овқатинг тайёр бўп қолдими, ҳадемай эринг келиб қолади! – Тайёр, ойижон! …келмайди! Афсус, ёлғиз боши билан катта қилган ўғли, икки нафар ширингина боланинг отаси, кичик қизига олган совғачасидан ўзи шод, беришга шошилиб келаётган йигит 35 ёшга кирмай ерга кирди… Тайёрланган таом, бир жигарпора она, бева ва икки етим, ҳувиллаган уй тўла дард, умрдан узун армон қолди унинг ортида. … Дардли-а? Аламлими? Чорасизлик ёмон-а? Бепарволик ёмон. Нафс ёмон. Илмсизлик ёмон, йўллар ёмон… Ёмонлар ёмон, аслида! Буларнинг барига бепарволар ёмонлардир!\nЙўллар жимгина қурбон сўрайди, гапирмайди\nОлий Мажлис Қонунчилик палатасида ишлаб юрган пайтларим – 2013-2014 йилларда йўл бўйича бир мутасадди муҳокама давомида айтган гап эсимдан чиқмайди. «Йўлларимиз гапирмайди», деган эди у. Ҳамманинг савол назарига жавобан: «Йўл белгилари – йўлнинг забони, сўзлари, қўллари. Керак жойда сўз билан ёзилган, керак жойда ишора қилувчи ва огоҳлантирувчи белгилар бор. Улар ҳайдовчини бошқариши керак, лекин бу борада камчиликларимиз етарли», деган эди.\nҲозир эртаю кеч ҳамма йўлда.\nБугун йўл қанчалик «гапириши»ни ҳаммамиз биламиз. Биламизки, улар гапирмайдилар. Бироз гапиради, ааанча жим бўлади. Чунки ҳар жой, ҳар жойда мутасаддилар белги қўйиб, йўлни гапиртираман, деб сарсон. Бу сарсонликнинг охири йўқ, худди қиёматгача давом этадигандек…\nЙўл ҳам носоғлом жусса каби кемшик оғзини очиб, дудуқланади. Гапира олмай сарсон. Қариб қолган, эллик йил аввал ётқизилган қопламалари билан иштонининг йиртиғини беркитишга беҳуда уринаётган чорасиз кампирни эслатаётгандек гўё. Рулдаги мардум йўлдаги «йиртиқ-ямоқ»дан айланиб ўтаман, деб рўпарадаги яна бир сарсон билан «пешона уриштиради». Ғурра билан қутилса майли, бу ғурра кўпнинг ҳаётини ўйиб кетади. Йиғлатиб, зорлатиб, зориллатиб, додлатиб, чирқиратиб, чирқираб кетади.\nАнгренда кўрдик, Жиззахда кўрдик, Қашқадарёда кўрдик, кўриб ётибмиз ҳамма жойда. Афсус…\nШугина эмасда сабаб\nҲашамат ҳам бор. «Мошин» олганга ҳамма «қўшомот».\nСобиқ иттифоқ даврида хусусий мулкка бўлган муносабат, автомобилларнинг кам ва қимматлиги (аслида қиммат эмас, одамлар имконидан баланд бўлган ва ҳозир ҳам шундай) унга етганларнинг асосли кеккайишига олиб келар эди. Йиллар ўтди, йўллари, удумлари қолди. Бугун ҳам машина талабдан анча кам, унга етган борки, яхта соҳибидек тутади ўзини. Бир машина миниш учун йиллаб рус ўрмонларида сарсон юрганлар қанча? Авто эгаси бўлиш истаги уни минишнинг атрофидаги ҳамма тушунчадан, ҳатто қонун-қоида, масъулият, билим ва маданиятдан устун бўлиб қолди.\nАнгрендаги ЙТҲда 7 киши ҳалок бўлди ва 14 киши жароҳатланди\nТошкент вилоятининг Ангрен шаҳрида MAN юк машинаси ва еттита енгил машина иштирокида ЙТҲ содир бўлди. Оқибатда 7 нафар фуқаро воқеа жойида вафот этди, 14 нафар фуқаро турли даражадаги тан жароҳатлари билан шифохонага етказилган.\nМаълум қилинишича, ҳодиса 24 май куни соат 9:30 ларда Ангрен шаҳридан ўтувчи А-373 автомобиль йўлининг «Наманган-Тошкент» йўналишида содир бўлган. Мазкур йўналиш бўйича ҳаракатланаётган MAN русумли тиркамали юк автомобили бошқарувини йўқотиб, ағдарилиб, ўзидан олдинда темир йўл кесишмасига етмай тўхтаган. Натижада иккита Lacetti, иккита Nexia-3, Cobalt, Gentra ва Matiz русумли автомобиллари билан тўқнашиб, ЙТҲ содир бўлган. Тўқнашув натижасида Lacetti русумли автомобиль ёниб кетган.\nКучли монополлашув ва буни мустаҳкамлаш учун яратиладиган сунъий танқислик бу ҳолатни янада чуқурлаштирадики, машина олган одам бошқа жиҳатлар ўз-ўзидан бўлиб кетишига ишониб қолади. Аввал авто харид қилиб, кейин тезроқ миниб, кўчага чиқиш истаги ҳайдовчилик гувоҳномасини имкон қадар тез ва осон қўлга киритишга ундайди. Истаклари етагидаги одам эса, бу йўлдаги ҳар қандай тўсиқни енгиб, айланиб, сакраб ўтишга рози. Бунда ягона йўл пора ёки таниш-билиш, «акахон»лар қўнғироғи. Кўпга таниш ҳолат-а?\nБуёғини эшитинг, ҳайдовчилик гувоҳномаси хатто айрим «янги бой»лар уйида фарзандига янги «тойчоқ» ёнида қўшиб совға қиладиган воситага айланганига анча бўлди. Бунинг қурбонлари ҳам анча, аммо афсус доим ҳам қурбон айбдорнинг ўзи бўлмайди.\nАлал оқибат, автомактаб тизими таназзулга яқинлашиб қолди. Балки Тошкентда туриб, тепадан қараганда, қоғоздаги ҳисоботларга кўра, ҳаммаси яхшидир, аммо бу масала қишлоқлардан жуда яхши кўринади.\nФақат дарров кимнингдир кулфатидан пул қилиш учун автотаълим соҳасини монополлаштиришга интилиш ҳам ноинсофлик. Давлат айрим ўта муҳим ижтимоий масалаларда бош ислоҳотчилик ролини ўзида ушлаб қолса, ягона талаб ва қатъий интизомни таъминласа, ҳайдовчиликка ўқитиш тизимини хусусий секторга берган ҳолда ҳам кўпчилик ўртасида соғлом рақобат муҳитини яратиб берса, балки ечим чиқар. Монополлар ҳеч тўймайдию, аммо содир бўлаётган даҳшатли автоҳалокатлар сони ва сифатига қаралса, тажрибасизлар улуши салмоқли экани ойдинлашади.\nШу йилнинг 4 ойида 557 киши қурбон бўлган, 1684 киши жароҳатланишига олиб келган ҳодисалар содир этилишида 32 ёшгача бўлган ҳайдовчилар улуши катта экани даҳшат. Даҳшатнинг ҳам зўри, улардайи йўлларда ҳозир, бугун юрибди. Кимнингдир акасини, кимнингдир боласини қувиб ўтяпти, ортидан «босаяпти» ҳозир… Ҳаммани Ўзи ўз паноҳида асрасин. Аммо…\nУлов ҳам асраши керак-да!\nМусофирликда йиллаб юриб, «гастарбайтер» бўлиб ишлаб топганини емай-ичмай йиғиб олгани – «консерва банка»! Нақадар аянчли.\n2016 йил 19 декабрда Тошкент шаҳрида «Lexus» автомобили бўлакларга бўлиниб кетади. Аввало, Яратганнинг инояти билан, сўнгра бахтли тасодиф сабаб, машинадаги уч йигит омон қолади. Бундай ҳолат яқинда ҳам содир бўлган. «Иномарка» бўлиниб кетган, ҳайдовчи ва йўловчи шифохонага олиб кетилган.\nЭнди саволЛАР? Нега эски «иномарка» ҳам йўловчисини имкон қадар асрайди-ю, ўзимиз учун ишлаб чиқараётган машиналаримиз бошқарувни йўқотса ҳам камида икки қурбон? Аввало нега «Nexia 3» ва «Lacetti» русумли автоларимиз тез-тез бошқарувни йўқотиб туради? Муайян тезликка чиқилса, фақатгина тажрибали ҳайдовчигина уларни эплаши мумкин, нега? Камида 10 минг АҚШ долларига яраша ҳаётига хавф ҳам бироз камайиши керак эмасмикин? Ёки бу пул монопол луқмага бўкиб қолганлар учун арзимаган кичкина суммами, одам ҳаёти унинг олдида ҳам сариқ чақами?\nЙиллар давомида фақат «чехол» ва «бампер» рангини алмаштириш изланишми? Изланишлар инсон ҳаётини асрашга хизмат қилиши керак эмасми? Нега хорижий автокомпаниялар ўз маҳсулотини бизда реклама қилса, «ишончли» тушунчасига устуворлик беради? Одамлар умрбод йиққанига ўзи учун «ажаларава» сотиб олишдек тавқи лаънатдан қачон озод бўлади? Йўлларда ёнаётган яқинини кўриб, қўлидан ҳеч нима келмай бўзлаб қолишларнинг охири борми? Ўзи нега «UZAUTO MOTORS» автомобиллари ЙТҲга учраса, кўп ҳолларда ёниб кетади? Бундай ҳолларда эшикларни автоматик тарзда очиш функциясини қўшиш нархни яна қанча қиматлаштиради? Жавоблар ҳаммага маълум. Чунки улар йўқ, бўлмаган, бўлмайди ҳам. Шунинг учун…\nЎзимиз ҳам ўрганайлик\nЙўл ёмон, билим ёмон, машина ёмон экан, ўзимиз яхши бўлайлик. Ўзга йўл йўқ. Боламиз, турмуш ўртоғимиз тонгда рулга ўтирганида машинанинг педаллари орасида фақат газ эмас, тўхташ учун мўлжалланганлари ҳам борлигини, қоидани, бировни, бошқаларни ҳурмат қилиб юриш кераклигини эслатайлик. Улар урушга эмас, ишга бораётгани, кун адоғида ўликхонада эмас, ётоқхонада ётиш учун кун бўйи эҳтиёт бўлиш кераклигига ишонтирайлик. Ёшларимиз билмаса, катталаримиз билади-ку ҳайдовчилик маданияти нима эканини.\nДоим шундай эмасдир. Қачондир бизда ҳам йўл қилиш, машина қилиш ва бошқаришга тизимли, илм билан ёндашилиб қолар. Унгача тўкилган қонлар, йўқотилган жонлар ҳаққи ўзимизни асрайлик.\nСизга ҳам бир гап\n«HOWO», «MAN» ва бошқа юк ташиш, бетон ташиш машиналари ҳайдовчилари!\nШаҳар ичи ва ташқарисида қурилиш кўп. Бу техникасиз битмайдиган иш, тушунамиз албатта. Иш кўп дегани шошилиб, бошқаларни ҳам хатарга қўйиш дегани эмас. Светофор қизил экани ҳаммадан аввал сизга кўриниб туради олисдан. Лекин нега автомобиллар ортидан етгунича тезликни камайтирмайсиз? Балки «темир от»ингиз қудратига ишонарсиз. Аммо унинг тўхташ тизимига уни ясаганлар ҳам сизчалик ишонмайди. Юз ёки мингдан бир ҳолатда «отказ» қилса ҳам, Ангрендаги каби бир тўда одамни ажалидан беш кун аввал ўлдиради. Бундан асрасин, иссиқнафас бўлайлик, деймиз. Аммо Аллоҳ ҳам ўзини асраганни асрайди.\nЯхши кунларнинг бирида юк машиналари, йўллар, автотаълим ва сифатли машиналар борасида ҳам Яратганнинг марҳамати билан тизимли ишлай бошлармиз. Шу кунларга етармиз, фақат ҳозир бу соҳа мутасаддиларига инсоф сўрашдан бошқа иложимиз йўқ.\nАлишер РАВШАНОВ, журналист\n«Оила даврасида» газетаси, 2021 йил, 27 май


Бразилиянинг Рио-де-Женейро шаҳрида қурилиши энди тугаган велосипед кўтарма йўли денгизга қулаб тушди, натижада икки киши ҳалок бўлди. Бу билан Олимпиада мусобақалари ўтказиладиган мезбон шаҳарга билдирилган ишончга путур етди, дея “Qalampir.uz” хабар бермоқда.\nTim Maia ciclovia’нинг 50 метрлик бўлаги асосий қисмдан ажралиб кетди. Tim Maia’нинг қурилишига 12.6 миллион АҚШ доллари миқдорида маблағ сарфланган эди ва у 2016 йилги Олимпиада ўйинлари учун йирик лойиҳалардан бири ҳобланади.\nМаҳаллий ОАВнинг ёзишича, ҳалокат юз берган вақтда бир неча киши йўлак устида бўлган. Олар орасидан икки киши денгизга ғарқ бўлди, қолганлари эса қутқариб қолинди.\n“Бундай ҳодисаларни кечириб бўлмайди”, дейди маҳаллий ҳокимият вакили Педро Cарвалъо.\nЭслатиб ўтамиз, 2016 йилнинг 5-21 август кунлари Бразилиянинг Рио-де-Женейро шаҳрида Олимпиада ўйинлари бўлиб ўтади. Мазкур мусобақада 206 та давлатдан спортчилар иштирок этишлари кўзда тутилган.\n12:12 ОАВ: Покистонда автобуснинг жарга қулаши оқибатида 20 дан зиёд киши ҳалок бўлди\n18:12 Афғонистондаги портлаш оқибатида икки киши ҳалок бўлди\n19:31 Ягуар ўлими


Ёмғирларда бордир барака\nМаълумотларга кўра, 1870 йилдан метеорологик кузатувлар бошланган ва мана 152 йилдирки, бу жараён давом этмоқда. Айтиш лозим, мамлакатимизда ҳам гидрометеорлогия хизмати фаолияти самарали йўлга қўйилган бўлиб, доимий равишда зарур маълумотлар тақдим қилиниб келинмоқда.\nРеспублика гидрометеорология маркази маълумотларига кўра, бу йил март ойида сурункали ёғингарчиликлар бўлиши ҳисобига юртимизнинг чўл ҳудудларида ёғингарчилик (Жиззах, Бухоро, Навоий, Сирдарё, Қашқадарё, Хоразм вилоятларида) 120 мм дан, Тошкент ҳудудида 168 ммдан ортгани кузатилган. Мутахассисларнинг маълум қилишича, бундай ҳолат яқин йилларда рўй бермаган. Масалан, март ойидаги ёғин миқдори охирги 100 йилликни олиб кўрадиган бўлсак, 1969 йилдагина шундай юқори кўрсаткич қайд қилинган, яъни 184 мм га етган.\nУшбу жараённи яқин йиллардаги ҳолат билан таққосласак ҳам кўп нарса ойдинлашади. Дейлик, 2019 йилда ёғингарчилик март ойи давомида 50 мм, 2020 йилда 24 мм, 2021 йилда 91 мм ни ташкил этган бўлиб, 2022 йил март ойида юқорида айтганимиздек, 168 мм дан ортиб кетди. Бу айниқса, пойтахтимизда баҳор мавсуми бошидаги ой учун кузатувлар тарихидаги ёғин миқдорининг узоқ ва яқин тарихдаги 3 йиллик динамикасида юқори кўрсаткичдир.\nТаҳлиллардан кўриниб турибдики, кейинги йилларда табиатда меъёрдан ортиқча ёғингарчилик кузатилган ва бу айтиш керакки, атроф-муҳитнинг тикланиши учун муҳим аҳамият касб этган. Хусусан, ўтган йиллар давомида ёғингарчиликни кутиб, қум ва тузли чанг кўчишидан қақраган чўл ва дашт ҳудудлар бу йилги март ойидаги ёғингарчиликлар туфайли яшил майсалар ва ўсимликлар билан қопланди. Яна бир эътиборли жиҳати, кўп йиллар давомида тупроқ қатламига йиғилган захира ҳолатдаги ўсимлик уруғлари униб чиқиб, борлиққа баҳор тароватини намоён қилмоқда. Масалан, Оролнинг қуриган туби ва Оролбўйи ҳудудларида, Бухоро вилоятининг Учқур, Газли, Қоровулбозор, Навбаҳор, Пешку чўлларида кўп йилдан буён чўлланишга юз тутган ер майдонлари яшилликка юз тутди.\nДарҳақиқат, бу ёғингарчиликлар сабаб тупроқ намликка тўйинди. Ҳудудларда пайдо бўлаётган табиий яшиллик биринчи навбатда, чанг-тўзонларнинг ҳосил бўлиши, қумларнинг кўчиши каби салбий экологик омилларнинг олдини олишга хизмат қилади.\nИккинчидан, ёғингарчиликнинг кўплиги ҳисобига бу йил ўсимликлар қоплами қалин бўлади. Бу эса чорва молларининг тўйиб овқатланиши ва семириши ҳисобига юртимиз бозорларида гўшт ва сут маҳсулотларининг мўл бўлишига олиб келади.\nХизмат сафари билан Пешку чўлларида бўлиб, қўй-қўзиларини боқиб юрган чўпонлар билан суҳбатлашганимизда улар ҳам бу йилги баҳорги ёғингарчиликлардан хурсанд эканлигини айтишди.\nБу ёғингарчиликлар сабаб, тупроқ намликка тўйинди, — дейди улардан бири. — Албатта бу билан йил январь-февраль ойларида йилнинг қурғоқчил келиши билан боғлиқ ҳолда пайдо бўлган қўрқув ва ҳадик ҳам йўқолди. Биз учун дашт ўтларининг зич ва бўйдор бўлиши ўта муҳим. Чунки чорва ўт-хашак билан тирик. Қир-адирларда ўт-ўланларнинг сероб бўлиши билан чўпон-чўлиқларнинг чорваси учун ўз-ўзидан озуқа кўпаяди. Бу йилги ижобий натижаларимизни юртимиз бозорларида гўшт ва сут маҳсулотларининг мўл бўлиши билан баҳолаймиз.\nЖиззах вилоятининг Фориш, Зомин, Ғаллаорол каби туманларида яшовчи юртдошларимизнинг ҳам кайфияти баланд. Улар лалмикор яйлов ерларида жорий йилда ҳосилдорликнинг ортишини, бу эса халқнинг ризқ-рўзи эканлигини мамнуният билан айтишмоқда.\nЁғингарчиликлар миқдорининг кўплиги Оролбўйи минтақасида “Яшил макон” умуммиллий лойиҳаси асосида илмий ёндошув билан амалга оширилаётган лойиҳаларга ҳам ижобий таъсирини кўрсатади.\nЖорий йилнинг февраль-март ойларидаги сурункали ёмғирлар сабабли чўл минтақаларида шўр ва сувсизликка чидамли бўлган галофит ўсимликларнинг (қизил шўра, қорабуроқ ва бошқа 50 дан ошиқ турдаги ўсимликлар) униши ва ўсиш жараёнларини тезлаштириб, яшил қоплама зичлигининг ортиши рўй бераётганлигини кўриш мумкин.\nМаълумки, юртимизда қишлоқ хўжалиги экинларини суғориш тизими сув омборлар билан ҳам чамбарчас боғлиқ. Март ойида бўлиб ўтган ёғингарчиликлар мамлакатимизнинг турли ҳудудларидаги сув омборларида каттагина миқдорда сув тўпланишига замин яратди.\nАлбатта, юртдошларимизнинг бундай қулай об-ҳаводан қувониши бежиз эмас. Чунки, бу мўл-кўлчиликдан бир дарак бўлиб, деҳқончилик, ўрмончилик, чорвачилик, асаларичилик ва бошқа соҳаларнинг ривожига ҳам сезиларли даражада ижобий таъсир кўрсатади.


Хатокорни жазолаш адолат, Кечириш эса фазилатдир - Fitrat.uz\nБош саҳифа / Мақолалар / Хатокорни жазолаш адолат, Кечириш эса фазилатдир\nХатокорни жазолаш адолат, Кечириш эса фазилатдир\nIyul 13, 2017\tХатокорни жазолаш адолат, Кечириш эса фазилатдирda fikr bildirishni o'chirish 160 Кўришлар\nПрезидентимизнинг Шайхонтоҳур тумани, ўз навбатида Андижон вилояти, хусусан жорий йилнинг 15 июнь куни юртимиздаги барча имом-хатиблар эътиборига ташкил этилган “Ижтимоий барқарорликни таъминлаш, муқаддас динимизнинг софлигини асраш – давр талаби” мавзуидаги анжуманда билдирган тавсия ва кўрсатмалари асосида биз Зангиота тумани имом-хатиблари ҳам диний эскстремистик оқим аъзоси сифатида махсус ҳисобга олинган барча фуқароларимиз билан якка тартибда суҳбатлашиб чиқдик. Суҳбат жараёнида уларни кўпроқ тинглашга ҳаракат қилдик. Давлатимиз Раҳбари ўз сўзларида мазкур фуқароларимиз билан шу кунга қадар ижтимоий масалаларда қандай муносабатда бўлаётганимиз, аслида эса қандай йўл тутмоғимиз кераклиги борасида доно йўналишларни баён этиб бердилар.\nШунга биноан улар билан дилдан суҳбатлашар эканмиз, даставвал уларнинг турмуш шароити, ечимини тополмаётган мавжуд муаммоларини ўргандик. Бу борада туман ҳокимлиги қошида ташкил этилган “Махсус Комиссия” номига тегишли таклифларни киритдик. Ўз навбатида уларга соф исломий эътиқод, шунинг баробарида турли ёт оқимларнинг асл қиёфалари ҳамда ғаразли мақсадлари ҳақида жонли мисоллар ёрдамида қатор тушунчалар бердик.\nҲанафий мазҳабининг етук намоёндаси, нақшбандия тариқатининг лирик вакили, профессор, доктор, муршиди комил, аждодлари асли бухоролик бўлган Маҳмуд Асъад Жўшон ҳазратларининг (1938-2001) шундай сўзларини ўқидим:\n“Гуноҳкорларга ғазаб ва нафрат назари билан қараманг. Аксинча, уларга шафқат ва марҳамат назари билан боқинг!”.\nДарҳақиқат, инсон одатда иккинчи томонга ғазаб ва нафрат билан бирор бир яхшиликни ато этолмайди. Қачонки шафқатли ва марҳаматли бўлсагина унга яхшиликни раво кўра олади.\nБугун бетакрор хизматлари ва юксак шаънларига алоҳида эҳтимом ила эътибор қаратилган бобокалонимиз Абу Исо Муҳаммад ат-Термизий роҳимаҳуллоҳ ривоят қилган ҳадиси шарифда Пайғамбаримиз алайҳис салом:\n«كل بنى آدم خطاء ، وخير الخطائين التوابون«\nяъни – “Ҳар бир Одам боласи хато қилувчидир. Уларнинг (ичида энг)яхшиси (хатосини англаб етиб, чин) тавба қилганларидир”, дея марҳамат қилганлар.\nЎйлайманки, чин тавба қилган инсоннинг хатосини авф этиб, кечира олиш – энг юксак жасорат ва фазилат соҳибининг ишидир.\nШунингдек, жамиятнинг эртаси учун хатокорларни жазолаш адолат бўлса, ўрни келганида яна шу мақсадда уларни кечиришни улуғ жасорат ва фазилат, деб ҳисоблайман.\nШу нуқтаи назардан мақтов эмас, аксинча – эътироф маъносида айтмоқчиманки, Президентимиз бу борада барчамиз учун юксак жасорат ва фазилат бобида зиёси сўнмас намуна бўлдилар.\nМазкур фуқароларимиз билан суҳбатлашиш жараёнида уларнинг юз-у кўзларида балқиб турган қалб қувончларининг бениҳоялигига шоҳид бўлдик. Президентимизнинг кўрсатмалари асосида хонадонларига бораётганимизни эшитиб, қанчалари уйларига президент ташриф буюргандек кўз ёш ила дастурхон ёзиб, келин-куёвларни қарши олгандек кутиб олдилар. Яна қанчалари елкамизга чопонлар ёпишга ошиқдилар. Биз суҳбат жараёнида уларнинг бундай илтифотларига жавобан “Бу тотли дастурхон ва бағри илиқ чопонларнинг ҳақиқий эгаси айнан мана шу ташаббусни олға сурган шу Юрт Раҳбари ҳисобланади. Сизлар шу киши ҳамда у киши бошқараётган халқ ва ватаннинг бугун-у эртаси учун дуо қилинглар!”, дея дўстона суҳбатларимизни давом эттирдик.\nСуҳбат жараёнида яна шунга ҳам амин бўлдикки, мазкур фуқароларимиздан аксарият қисмининг фарзандлари умумтаълим мактаб, КҲК ва академик лицейларда энг аъло баҳоларга ўқувчи ва интизомлилар қаторида экан. Бу ҳақиқатни устозларининг ўзлари ҳам эътироф этишди. Агар биз ушбу ука-сингилларимиз ва албатта уларнинг ота-оналарига Президентимиз белгилаб бергандек эътиборли муносабатда бўлсак, яқин йилларда улардан она ватанимизнинг кўклардан ҳам жой олса арзигулик гўзал байроғини юксакларга кўтарувчи чемпионлар, ватанпарвар етук кадрлар чиқишига аминман. Буларнинг барчаси эса бизнинг эътибор ва фаолиятимиз билан бевосита боғлиқ, деб ҳисоблайман.\nБугуннинг аксар инсонлари одатда соат кўрсатгичларининг юриб бораётганини кўриб режали ишлари ижросини тезлаштиради. Соат бармоқларининг “Вақтинг ўтмоқда!”, деган ишоралари уларни оёққа турғазади. Аксинча, у “Шу ишимни эрта ё индин қиларман”, дея дангасалик йўлига ўтиб қолади. Шу маънода ўйлаб кўрсам, инсон ҳаёти давомида асосан ўртача 30 йил фаолият юритар экан. Бу бир авлодни йўлга солиш учун тўлиқ имконият деганидир. Қолган ҳаёти – ёшлик ва кексалик чоғида бошқаларнинг хизматидан фойдаланади. Агар биз умримизни 70-80 йил, деб эмас, халқ ходими сифатида асосий хизмат давримизни ҳисобга олсак, бу бизни хайрли ишларга соат ишоралари мисол янада илдам қадам ташлашга ундайди. Зотан ҳаёт жуда ҳам тез, тўхтамас ва ортга қайтмасдир. Шу дамда Ўзбекистсон қаҳрамони ва халқ шоири ЭРКИН Воҳидовнинг “Ҳаёт йўли” номли шеърлари ёдимга тушди:\nЗамон тез, фурсат оз, ҳар лаҳза зиқдир!\nЗангиота тумани бош имом-хатиби в.б.,\n“Умир” жоме масжиди имом-хатиби\nАввалги ЎРТА АСРЛАРГА ОИД МАСЖИД ТОПИЛДИ\nКейинги ҚЎШНИЧИЛИК МУНОСАБАТИ\nIyun 22, 2017\t6,616\nAvgust 16, 2017\t5,858


09.11.2018 16:28 0 198\nТошкент шаҳар ҳокимлигида «Тошкент-2025: трансформация» лойиҳаси тақдимотига бағишланган тадбир бўлиб ўтди. Унда Тошкент шаҳар ҳокими вазифасини бажарувчи Ж.Ортиқхўжаев, шаҳар ҳокимлиги қошидаги жамоатчилик кенгаши раиси Ҳ.Абдураҳмонов сўзга чиқди.\nТадбирда 2018 йилнинг октябрь ойида Тошкент шаҳар ҳокимлиги қошидаги жамоатчилик кенгаши томонидан «Тошкент-2025: трансформация» лойиҳасига асос солингани қайд этилди.\nЛойиҳа режасига кўра, 2025 йилга бориб Тошкент энг замонавий, инвестиция ва туризм учун жозибадор, бой тарихий ва маданий меросни ўзида мужассам этган, аҳоли учун қулай етакчи шаҳарга айланиши кўзда тутилган.\n«Тошкент-2025: трансформация» лойиҳаси шаҳарни ривожлантиришнинг иқтисодий стратегияси, уй-жой коммунал хизматлар, ижтимоий соҳа ва инклюзив тараққиёт, экология каби йўналишларни қамраб олади.\nЛойиҳа вазифаларини белгилашда олимлар, экспертлар, молия институтлари, урбанистикага оид халқаро ташкилотлар мутахассислари фикрларига, жаҳондаги йирик мегаполислар тажрибасига таянилиши таъкидланди.


22 сентябрь, 2021, 15:52\nТеглар:Легионерларимиз | Италия | А Серия | Рома | Верона | Элдор Шомуродов | Жозе Моуриньо | Хайрулла Ҳамидов\n"Рома" А Сериядаги илк мағлубиятини қабул қилиб олди\nИталия чемпионати 4-турида “Верона” - “Рома” баҳси ўтказилди. Беллашувда Элдор Шомуродов илк бор А Серияда римликларнинг асосий таркибига киритилди. Бироқ ҳамюртимиз учрашувни тўлиқ ўтказмади ва захирага чиқарилди.\nҚолаверса, ҳужумчимиз ўз ҳисобига самарали ҳаракат ёздириб қўя олмади. “Рома” А Серияда илк бор мағлубиятга учради.\nТаниқли шарҳловчи Хайрулла Ҳамидов SPORTS.uz сайти томонидан ташкил этилган кўрсатувда Элдор Шомуродовнинг нега ўйини қовушмагани ва захирага олинишининг сабаби ҳақида гапирди.\n- Мен аввал ҳам “Верона”ни қийин рақиб, деб билганман. Чунки Италия чемпионатини шарҳлаб юрганимда ўйинларини кўрганман. Жамоани бошқача ҳурмат қиламан. “Верона”нинг бир қуроли бор. Агар у ишлаб қолса, мана ман деган топ клубни ҳам таслим этиши мумкин. Жамоага ҳозир Игор Тудор мураббийлик қилмоқда. Аввалги мураббий ҳам кучли эди.\n“Верона” прессингли, комбинацион футбол ўйнайди. Шунинг учун “Рома” билан баҳс оғир ўтишини тахмин қилгандим. Ўтган йили барча кучли жамоалардан очко олган. Статистикада ҳам “Верона” устунлик қилган. Умуман олганда, ҳақли ғалаба бўлди.\n- Шомуродовнинг ўйини нега қовушмади?\n- Менимча, Элдор қап қанотга қўйилгани учун энг яхши ўйинларидан бирини намойиш этмади ва ўзгартирилди. Ҳамюртимиз чап қанотдан чиққан футболчи. Аммо одам барибир соф ҳужумчига ўтганидан кейин бутунлай режим ўзгаради. Шунда яна эски ҳолатга бирдан қайтиши қийин кечади. Шомуродов ўзгартирилишининг асосий сабаби мезбонлар 44 фоиз ҳужумни ўнг томондан ташкил қилганидир.\nШунинг учун у алмаштирилди, деб ўйлайман. Моуриньо ҳам буни кўриб, шундай қарорга келган. Бунга Шомуродов гол урмагани ёки пас бермагани сабаб эмас. У чап қанотдан анча узилиб қопти. Анча вақт соф ҳужумчи позициясида тўп тепди. Агарда қанотда ва соф ҳужумнинг ўзида тез-тез ўйнаб юрганида бундай ҳолат кузатилмасди, - деди Хайрулла Ҳамидов.


20 апрель куни “Агробанк” АТБ томонидан Tashkent City ҳудудида “Мобил банк офиси: тезкор, ишончли, инновацион банк хизматлари ривожланишнинг янги босқичида” мавзусида пресс-тур ўтказилди. Унда “Агробанк” АТБ Бош офисининг раҳбар ва ходимлари ҳамда оммавий ахборот воситалари вакиллари иштирок этишди.\nКейинги йилларда мамлакатимиз молия-банк соҳасида ҳам кенг кўламли ислоҳотларда ўз ўрнига эга бўлган “Агробанк” акциядорлик тижорат банки томонидан ҳам трансформация жараёнларини жадаллик билан олиб боряпти ва аҳоли ва банк мижозларига тезкор, ишончли, инновацион банк хизматларидан фойдаланиш имкониятларини кенгайтиришга катта эътибор қаратиб келмоқда.\nБу борада банк хизматлари ва маҳсулотлари қулайлигини ошириш, замонавий банк хизматларини ишлаб чиқиш бўйича ривожланган хорижий банклар тажрибаси мунтазам ўрганиб келинмоқда.\nАйни шу жараёнда хорижий Сбербанк ва Зираатбанк тажрибаси асосида хизмат кўрсатиш ҳудудини ўзгартира оладиган мобил офислар фаолияти ўрганиб чиқилди. Банкнинг узоқ йиллик ривожланиш стратегияси ва трансформация жараёнларида ҳам банк томонидан мобил офислар фаолияти йўлга қўйилиши назарда тутилган.\nУшбу мобил офис жисмоний шахсларга кўплаб банк хизматлардан фойдаланиш имкониятини беради. Хусусан, банкоматдан нақд пул олиш, пластик карталарни тўлдириш, халқаро пул ўтказмалари, бир марталик тўловлар, Uzcard ва HUMO пластик карталари очиш ва бошқа банк хизматларини тақдим этади.\nМазкур мобил офисни ташкил этиш мақсадида Агробанк Республикамиздаги тижорат банклари ичида биринчилардан бўлиб юртимизда ишлаб чиқарилаётган ISUZU HD 50 автобусини белгиланган қонунчилик асосида қўшимча техник жиҳозлаш натижасида масофа танламас кўчма банк офисини яратди.\nҲозирда ана шу “Агробанк мобил офиси” Тошкент шаҳрида ISUZU HD 50 автобуси синов тариқасида хизмат кўрсатиш учун барча керакли техник жиҳозлар билан таъминланиб хизмат кўрсатишга шай ҳолатга келтирилган.\nАгробанк келгусида ҳам аҳоли учун қулай шарт-шароитлар яратиш, банк хизматлари соҳасини ривожлантириш ва интерактив хизматларни янада ривожлантириш йўлида ўзининг муносиб ҳиссасини қўшаверади.\nСамарқандда банк орқали тарқатилган бюджет маблағлари талон-торож қилинган


Андижонда йўқолган имом топилди, у "жосуслик"да айбланмоқда\nUzbekistan / Russia - Imam Temur Tursunov prisoned in Andizhan, Moscow, 07.08.2015.\nЖорий йилнинг 24 июлида Андижон-Ўш чегара постидан Ўзбекистон хавфсизлик хизмати ходимлари томонидан номаълум томонга олиб кетилган россиялик имом Темур Турсунов Ўзбекистонда Россия фойдасига жосусликда ва диний-экстремистик материалларни тарқатишда айбланмоқда.\nМаҳбуснинг онаси Одина Хасанова “Оллоҳнинг мўъжизасигина” ўғлини озод этиши мумкинлигига ишонишини гапирмоқда.\nРоссия Ташқи ишлар вазирлиги бу ҳодисани ўз назоратига олгани маълум бўлди.\nАйни пайтда Россиядаги жамоатчилик фаоллари ва ҳуқуқ ҳимоячилари бир ойдан ортиқ вақт мобайнида Андижон шаҳар милиция бўлими ертўласида сақланаётган кировлик 37 ёшли диндорни қўтқариш акциясини бошлаб юборди.\nАсли наманганлик 37 яшар Темур Турсуновнинг онаси Одина Ҳасанова Озодлик билан суҳбатда ўғлининг ғойиб бўлганидан қарийб бир ой ўтиб унинг қаерда эканини куни кеча билганини гапириб берди.\n- Темур Турсунов топилди. Кеча бизга хабар беришди – Андижонда горотделда (шаҳар милиция бўлими - таҳр.) экан. Кийим-кечак, нарсаларини бердик. Адвокат ёлладик, у ишлаяпти. Телефонда хотинига ўша ердалигини айтишди. Бугун бориб, ҳозир уйга келдим. Уни “Ўзбекистон фуқаролигидан чиқмаган”, “у Турсунов Темур эмас, Хасанов Анваржон” деб айблашяпти. Унга Ўзбекистон фуқароси сифатида айблов беришяпти экан. Ҳеч қандай нажот йўқ – Оллоҳдан сўраб турибман: Оллоҳ мўъжиза кўрсатиб чиқармаса, билмадим... Унга бошқа давлат фуқаролигини ноқонуний олгани ва 244-1 билан – турли материалларни тарқатиш, дея айблов қўйиляпти, деди Одина опа.\nОнахон Миллий хавфсизлик хизмати томонидан ўғлига қўйилаётган айбловлар мутлақо асоссиз эканини гапирар экан, Темур Наманганда атиги икки кун бўлгани ва бу муддат ичида бирор ножўя иш қилмаганини айтади. Шунингдек, Одина Ҳасанова Темур Ўзбекистон фуқаролигидан чиқаётганида тегишли тартибда мамлакат элчихонаси номига билдиришнома юборганини ҳам маълум қилди.\nОдина опа Ҳасанова билан суҳбат\nОзодлик Россия фуқаролигини 10 йил олдин олган Темур Турсунов Киров вилояти муфтийси муовини лавозимини эгаллаб келгани ва ўз жамоасида катта обрўга эга экани тўғрисида олдинроқ гапирган эди.\nОдина опанинг сўзларига кўра, у Темурга қарши бошқа айбловлар ҳам қўйилиши мумкинлигидан огоҳлантирилган:\n- Тергов тугамабди, кетяпти экан. “Роса катта иш” кетяпти экан. Болам тўғрисида шундай деб айтишди. Бошқа айбловлар ҳам бор экан, лекин уларни менга айтишмади. Мен уни чегарага кузатиб борганимда айтдики “Ўтганимдан кейин телефон қиламан”. Мен ташқарига чиқиб кутиб турдим. Ўш чегарасидаги пунктга у соат кундузги 1:45 ларда кириб кетган эди, мен эса уни 5-6 ларгача кутдим чиқишини. Кейин, уни ва яна бир кишини олиб чиқиб кетишаётганини кўрдим. Орқасидан “Дамас” таксисида бордим – горотделга олиб кириб кетишди. Кейин улар бу ерда эканини тасдиқламади – билмадим, улар учун шундай қилиш керакдир... Лекин мен ўғлимнинг қаерда эканини 21 август куни билдим – салкам бир ой деганда менинг ҳолимни қўяверасиз! деди Одина Ҳасанова.\nБундан олдинроқ милиция ходимларидан бири онаси билан бўлган учрашув давомида Темур Турсуновнинг “Россия фуқаролигини қандай қилиб олганлиги текширилиши”ни айтган.\nКиров вилояти муфтийси муовини асли Ўзбекистоннинг Наманган вилояти Норин туманидан бўлган Темур Турсунов Рамазон тугаши билан 22 июль куни онасини зиёрат қилиш мақсадида Москвадан Ўзбекистонга учиб борган эди.\nТошкент аэропортида 4 соат давомида ушлаб турилгани ва сўроққа тутилганидан кейин у қўйиб юборилган, аммо аллақандай одамлар кузатувига тушганини сезиб Ўзбекистонни яхшиликча тарк этишга қарор қилган.\nАйни пайтда, Россиянинг ўзида диндор Турсунов ҳимоясига “Мусулмонлар ҳуқуқлари учун” жамоатчилик ҳаракати, “Мемориал” Инсон ҳуқуқлари ҳимояси ташкилоти ва имомнинг ҳамкасбларию яқинлари отланди.\n“Ёрдам” Инсон ҳақлари ҳимояси ташкилоти раиси, “Мемориал” ҳуқуқ фаоли Баҳром Ҳамроев Темур Турсуновга Ўзбекистон ҳукумати қўяётган айбловлар бир томондан кулгили бўлсада, улар жиддий хавотирларни уйғотаётганини айтади.\n- Унга ақлга сиғмайдиган айбловлар қўйилган. Яъни бошқа давлатга “агентлик” қилиш тўғрисидаги айблов аслида Россия ҳукуматига қаратилган-ку! Унга экстремизмда қўйилаётган айбловлар эса олдинроқ борган, қўлга олинган ва кейинчалик қамалган гражданлардан Темур Турсуновга қарши мажбурлаб олинган кўрсатмаларга қурилган. Темурга ҳам жисмоний, ҳам руҳий тазйиқлар бўлганини биламиз. Россияликка Ўзбекистон фуқароси сифатида айблов қўйилган, чунки акс ҳолда россияликни тергов қилиш катта муаммоларни терговга яратади! Айбловларда бошқа давлатларга жосуслик қилиш ҳам бор – у бўйича 10-дан 20 йилгача муддат берилади. Ўзбекистонда “экстремизм-терроризмга қарши кураш” йўлга қўйилди, унинг учун ишлаш керак: мусулмонлар қурбонликка қўй сўяди, булар эса мусулмонларни қурбон келтиряпти, деди Баҳром Ҳамроев.\nҲуқуқ фаоли Темур Турсунов Ўзбекистон Республикаси Жиноят Кодексининг 159, 160, 244-1 ва шунга ўхшаш “диний ва сиёсий” моддалар асосида жавобгарликка тортилаётганини билдирди.\nБаҳром Ҳамроев аслида кировлик имом “Россия ҳудудида исломий фаолият юритганликда Ўзбекистон ҳукумати томонидан айбланаётгани”ни гапириб, Ўзбекистонда “шпиономания” авж олиб бораётганига эътибор қаратди.\nҲозирда имом ТемурТурсунов ҳимоясига Кировда “Темур Турсуновни озод этиш қўмитаси” тузилди.\n“Мемориал” ташкилоти номидан Россиянинг Ўзбекистондаги консулига ўзбек ҳибсхонасида ушлаб турилган Россия фуқароси масаласида махсус билдиришнома юборилди, элчихона вакиллиги бу ишни кузатувга олганини маълум қилди.\nРоссия Ташқи ишлар вазирлигидаги манбадан олинган маълумотга кўра, яқин кунларда Россия фуқароси ҳимоясини россиялик адвокат ўз қўлига олиши кутилмоқда.\nТемур Турсунов Киров шаҳридаги жоме масжидда имомлик қилган, вилоят муфтийси ёрдамчиси вазифасини эгаллаб келган. Наманганлик диндор Киров шаҳар Жоме масжидида "Дин асослари" фанидан таълим ҳам бериб келган, имом рус ва ўзбек тилидан ташқари озарбайжон, турк, араб, татар тилларини мукаммал билади.